«Μένγκελε» με Γεωργακόπουλο και Αλικάκη στη Θεσσαλονίκη - Newpost.gr\n«Μένγκελε» με Γεωργακόπουλο και Αλικάκη στη Θεσσαλονίκη\nΤο θεατρικό έργο του Θανάση Τριαρίδη, που κλείνει τρίτη χρονιά παραστάσεων στην Αθήνα, ανεβαίνει από 21 έως 25 Οκτωβρίου στο Θέατρο Αυλαία της Θεσσαλονίκης.\nΔημοσίευση 20 Οκτωβρίου 2015, 13:52 / Ανανεώθηκε 20 Οκτωβρίου 2015, 14:00\nΟ Θανάσης Τριαρίδης είναι μια από τις πιο ενδιαφέρουσες περιπτώσεις σύγχρονων ελλήνων δραματουργών, που μας έδωσε τα προηγούμενα χρόνια τα έργα «La ultima noche ή οι καρχαρίες» και «Historia de un amour ή τα μυρμήγκια». Το «Μένγκελε» είναι το τρίτο έργο του που βλέπει τα φώτα της σκηνής, σε μια παράσταση σκηνοθετημένη από τον Κώστα Φιλίππογλου με τον Λάζαρο Γεωργακόπουλο και τη Μυρτώ Αλικάκη.\nΌπως και τα προηγούμενα δύο έργα έτσι και αυτό εστιάζει στην αλληλεπίδραση ανάμεσα σε ένα ζεύγος ανθρώπων που τους συνδέει η σεξουαλική έλξη, όταν η σχέση –ή η μη σχέση τους- δέχεται την πίεση από κάποιο εξωτερικό γεγονός πέρα από τον έλεγχο των δύο.\nΣτην προκειμένη περίπτωση, ένα ζεύγος αγνώστων επιβιβάζεται σε μια αμαξοστοιχία με προορισμό μια επαρχιακή πόλη. Το ταξίδι διαρκεί όλο το βράδυ όμως μια βλάβη στα ηλεκτρικά του τρένου ακινητοποιεί τα βαγόνια και βυθίζει τους πάντες στο σκοτάδι.\nΣε μια προσπάθεια να αποτρέψουν τον πανικό, οι δύο συνεπιβάτες ανταλλάσσουν πληροφορίες για τη ζωή τους –εκείνη ολοκληρώνει το διδακτορικό της με θέμα τον δρ Μένγκελε- και επιδίδονται στο γνωστό παιδικό παιχνίδι των ρόλων. Εκείνος αναλαμβάνει –κάπως σαδιστικά- τον ρόλο του Μένγκελε και εκείνη υποδύεται την Εσθήρ, μια φανταστική προσωπικότητα, έφηβη κρατούμενη στο Άουσβιτς την οποία ο Μένγκελε ερωτεύεται και για χάρη της οποίας αναζητεί το ελιξίριο της αθανασίας.\nΚάτω από το κράτος του φόβου, το παιχνίδι ξεφεύγει από τον έλεγχο των παικτών, το παρελθόν διαχέεται στο παρόν, η φαντασία μπερδεύεται οδυνηρά με την πραγματικότητα, ο έρωτας και ο θάνατος αγκαλιάζονται επικινδύνως.\nΚαι από κάτω αναδύονται ένα σωρό ερωτήματα: Υπάρχει τελικά έστω και ένας αθώος; Η αγάπη της γνώσης ή ενός συγκεκριμένου ανθρώπου μας δίνει δικαίωμα ζωής ή θανάτου πάνω στους άλλους; Γιατί οι άνθρωποι καταλήγουν να αγαπούν τους βασανιστές τους;\nΗ σκηνοθεσία του Φιλίππογλου, λιτή και λειτουργική, εστιάζει στο ψυχολογικό πινγκ πονγκ ανάμεσα στους δύο πρωταγωνιστές, οι οποίοι υπηρετούν το κείμενο με μέτρο και εσωτερικότητα. Ιδιαίτερα ευρηματική η χρήση του φωτισμού που φωτίζει –και συσκοτίζει- τις αντιδράσεις των ηρώων με ακρίβεια και ρυθμό.\nΣκηνική – εικαστική ευθύνη και video: Όλγα Μπρούμα.\nΜουσική: Δημήτρης Γιακουμάκης.\n«Μένγκελε», Θέατρο Αυλαία, πλατεία ΧΑΝΘ, Θεσσαλονίκη, τηλ. 2310 237700, Τετάρτη21 έως Κυριακή 25 Οκτωβρίου.\nΗ παράσταση επιστρέφει στην Αθήνα τη Δευτέρα, 26 Οκτωβρίου για 6 τελευταίες παραστάσεις, 26,27, 31 Οκτωβρίου και 1,2,3 Νοεμβρίου, στο θέατρο Θησείον-Ένα θέατρο για τις τέχνες, Τουρναβίτου 7,Ψυρρή, τηλ. 210 32 55 444.\nΑκολουθεί, η Πάτρα με τρεις μοναδικές παραστάσεις, από 11 έως και 13 Δεκεμβρίου, στο Λιθογραφείο.\nΤιμές Εισιτηρίων: Κανονικό: 14 €, Φοιτητικό, σπουδαστικό:10 €\nΠροπώληση Εισιτηρίων στην Ticket Services, Πανεπιστημίου 39 (εντός Στοάς Πεσμαζόγλου), τηλ 210 7234567, και στα καταστήματα Forthnet .\nΜΥΡΤΩ ΑΛΙΚΑΚΗ ΚΩΣΤΑΣ ΦΙΛΙΠΠΟΓΛΟΥ ΛΑΖΑΡΟΣ ΓΕΩΡΓΑΚΟΠΟΥΛΟΣ ΘΑΝΑΣΗΣ ΤΡΙΑΡΙΔΗΣ ΜΕΝΓΚΕΛΕ


Βρήκαν κτήρια στην Αφροδίτη;! Κυνηγός ΑΤΙΑ δημοσίευσε χάρτες που δείχνουν πόλεις ... (vid)\nΟ «κυνηγός» εξωγήινων και χρήστης του you tube Mundodesconocido έδωσε στην δημοσιότητα ένα βίντεο που δείχνει ερείπια και χάρτες από μεγάλες πόλεις,Βρήκαν κτήρια στην Αφροδίτη;! Κυνηγός ΑΤΙΑ δημοσίευσε χάρτες που δείχνουν πόλεις ... (vid)\nHome,Ανεξήγητα.,space,Βρήκαν κτήρια στην Αφροδίτη;! Κυνηγός ΑΤΙΑ δημοσίευσε χάρτες που δείχνουν πόλεις ... (vid)\nΑΕΤΟΣ 9:47 μ.μ. 27 Απρ 2016 0 σχόλια\nΑυτό τουλάχιστον υποστηρίζουν δεκάδες ερευνητές του ανεξήγητου και μάλιστα αυτές οι θεωρίες έχουν μεγάλη απήχηση στο κοινό αφού πολλές τέτοιες ειδήσεις φιλοξενούνται και από τα μεγάλα ειδησεογραφικά πρακτορεία του κόσμου. Τώρα έρχεται η Daily mail που μας λέει ότι ένας «ερευνητής» βρήκε αποδείξεις ότι η Αφροδίτη είχε κάποτε …κατοίκους που άφησαν πίσω τους οικοδομήματα και ολόκληρες πόλεις…


Ιερός Ναός Αγίου Αθανασίου Λουκισίων: Επίσκοπος Τανάγρας\nΘεοφιλέστατος Επίσκόπος Τανάγρας κ. Πολύκαρπος Χρυσικός\nΕγγενήθη την 25ην Δεκεμβρίου 1933 εις Αυλίδα Νομού Ευβοίας. Τας εγκυκλίους σπουδάς επεράτωσεν εις τα σχολεία της πόλεως Χαλκίδος.\nΤο 1952 μετά τας εισιτηρίους εξετάσεις εισήλθεν εις την Θεολογικήν Σχολήν του Πανεπιστημίου Αθηνών.\nΈλβε το πτυχίον το 1957 και κατετάγη εις το στρατόν και υπηρέτησεν επί διετίαν εις την Τ.Υ.Σ. Μετά την απόλυσίν του εκάρη μοναχός υπό του Πνευματικού του πατρός Αρχιμ. Βασιλείου Τζοβλά εις το Παρεκκλήσιον της Κοιμήσεως Θεοτόκου (Μέσα Παναγίτσα) Σουβάλας Χαλκίδος την 7ην Ιουλίου 1959, αφού προηγουμένως ενεγράφη εις το Μοναχολόγιον της Ιεράς Μονής Οσίου Γέροντος εις Λίμνην Ευβοίας.\nΤην 8ην Ιουλίου 1959 εχειροτονήθη διάκονος υπό του κυρού Γρηγορίου Πλειαθού Μητροπολίτου Χαλκίδος εις το Παρεκκλήσιο του Μιτροπολιτικού Οικήματος Ευαγγελισμός της Θεοτόκου.\nΤην 26ην Οκτωβρίου 1959 εχειροτονήθη Πρεσβύτερος εις τον Μητροπολιτικόν Ναόν του Αγίου Δημητρίου Χαλκίδος υπό του Αυτού Μητροπολίου, ο οποίος του απένειμε και το οφφίκιον του Αχιμανδρίτου. Στην συνέχεια διωρίσθη Τακτικός Εφημέριος του ευαγούς Ιδρύματος Όσιος Ιωάννης ο Ρώσσος, ένθα υπηρέτησεν έως τον Οκτώβριον του 1960, μετακληθείς εις Χαλκίδα και αναλαβών την θέσιν του πρωτοσυγκέλλου δια Βασιλικού Διατάγματος και πα΄ρεμεινεν εις αυτήν επί 33 έτη. Διωρίσθη και εφημέριος και Ιεροκήρυξ του Μητροπολιτικού Ναού Χαλκίδος.\nΤο 1992 συμπληρώσας 35ετίαν έλαβεν σύνταξιν ως Δημόσιος Υπάλληλος (Πρωτοσύγκελλος). Τον ίδιο χρόνο μετετέθη εις την γείτονα Μητρόπολιν Θηβών και Λεβαδείας, ένθα με τας ευλογίας του τότε Μητροπολίτου Θηβών και Λεβαδείας και νυν Αρχιεπισκόπου Ιερωνύμου εθεμελίωσεν Ιεράν Μονήν και εγκατέστησεν γυναικείαν αδελφότητα εις την περιοχήν Σκούρτων Βοιωτίας. Μέχρι της εγκαταστάσεως της αδελφότητας εις το Μοναστήρι γενομένης την 1ηνν Ιουλίου 1998 περιήρχετο την Επαρχίαν Θηβών κυρίως, και εκήρυττεν και λειτουργούσεν.\nΉσκησε και ασκεί την διακονίαν του κηρύγματος, της κατηχήσεως, της Θείας Λειτουργίας και της Ιεράς Εξομολογήσεως.\nΗ εκλογή του έγινε στις 10 Μαίου 2010.\nΕξελέγη Τιτουλάριος Επίσκοπος παρά τη Αρχιεπισκοπή Αθηνών, με τον τίτλο της πάλαι ποτέ διαλαμψάσης Επισκοπής Τανάγρας.\nΗ εις επίσκοπον χειροτονία του έγινε στις 22 Μαίου 2010 στην Ιερά Μονή Ανάληψης Σκούρτων\nΠηγή: Περιοδικό Εκκλησία Τεύχος 5. Μάιος 2010


Βικτόρια Μπέκαμ: Περικοπές για την εταιρεία μόδας της - Απέλυσε 20 εργαζόμενους - MeaCulpa.gr\nΑρχική POP Βικτόρια Μπέκαμ: Περικοπές για την εταιρεία μόδας της – Απέλυσε 20 εργαζόμενους\nΒικτόρια Μπέκαμ: Περικοπές για την εταιρεία μόδας της – Απέλυσε 20 εργαζόμενους\nΗ Βικτόρια Μπέκαμ απέλυσε 20 άτομα από το προσωπικό της εταιρείας μόδας, που φέρει το όνομά της.\nΟ οίκος μόδας της φέρεται να δέχθηκε ένα ισχυρό οικονομικό χτύπημα λόγω της πανδημίας του κορωνοϊού, με τις πωλήσεις να καταγράφουν κατακόρυφη πτώση, μετά και το κλείσιμο του κεντρικού καταστήματος στο Λονδίνο τον Μάρτιο. Η 46χρονη θα “κόψει” και τον αριθμό των κολεξιόν της. Είναι μια απέλπιδα προσπάθεια να μειώσει τα κόστη και να σώσει την εταιρεία από την πτώχευση.\nΣτις αρχές του 2020, η Βικτόρια προχώρησε σε περικοπές. Η Posh, κατέγραψε ζημίες άνω των 12 εκατομμυρίων βρετανικών λιρών και το πρώην Spice Girl έλαβε δραστικά μέτρα για να εξοικονομήσει ρευστό για την εταιρεία της. Ήδη η Βικτόρια δήλωσε ότι δεν μπορεί να πληρώνει προσωπικό σοφέρ και θα πρέπει είτε να οδηγεί μόνη της, είτε να χρησιμοποιεί ταξί για τις μετακινήσεις της.\nΣύμφωνα με πηγή που επικαλείται η βρετανική Sun: «Τα πράγματα πηγαίνουν από το κακό στο χειρότερο για την Posh. Έχει ήδη απολυθεί ο σοφέρ και οδηγεί μόνη της. Η Βικτόρια είναι εξαντλημένη, αλλά έχει βάλει τα πάντα για να στήσει την αυτοκρατορία μόδας και δεν πρόκειται να εγκαταλείψει χωρίς αγώνα».\nΠροηγούμενο άρθροΔοκιμές στο Nürburgring για το νέο Range Rover!\nΕπόμενο άρθροΚορωνοϊός, Ουκρανία: Αύξηση ρεκόρ των ημερήσιων κρουσμάτων


Ερωτικές Αναπλαισιώσεις ~ Sensory-Explorer Blog!\n–Χωρίσαμε και είμαι κομμάτια! Ο κόσμος μου φαίνεται γκρι…παγωμένος και γκρι. Νιώθω σαν να μου κόβεται η ανάσα…\n– Χωρίσατε και έσπασες ίσως στα δύο… Άρα, πονάς για δύο, αλλά και ανασαίνεις για δύο!\nΈχουμε υπάρξει πολλές φορές ως οι πρωταγωνιστές του παραπάνω διαλόγου. Έχουμε νιώσει το εσωτερικό σπάσιμο και έχουμε βουτήξει στο ατελείωτο γκρι. Η ανάσα μας πολλές φορές δοκιμάστηκε και είδαμε τον κόσμο μέσα από μια αποστασιοποίηση. Οι άλλοι, οι ερωτευμένοι, και εμείς, τα μπακούρια, οι προσφάτως χωρισμένοι. Άβυσσος ανάμεσά μας.\nΚι είμαστε ακόμα ζωντανοί… Σωστά; Δεν πεθάναμε, τελικά, και ζήσαμε. Επομένως, η ζωή συνεχίζεται ούτως ή άλλως. Με εμάς πρωταγωνιστές ή όχι.\nΤυχαία διαλέγω ένα γράμμα από την στοίβα των ερωτικών ανεπίδοτων επιστολών…\nΈφυγες και σκοτείνιασε ο κόσμος… Πονάει η καρδιά μου. Πονάει η ψυχή μου. Έφυγες και εγώ ακόμα σε περιμένω να φανείς. Την ώρα που έκλεινες την πόρτα πίσω σου ένιωσα πως θα πεθάνω. Αλλά δεν πέθανα. Έμεινα ως μάρτυρας της απουσίας σου. Ήρθαν φίλοι στο σπίτι να μου πάρουν τον πόνο… Αλλά αυτός εκεί. Επίμονος. Έφυγες ΕΣΥ και ήρθε ο πόνος. Ο θεός των ερώτων να μας λυπηθεί! Και να μας δώσει πάλι φτερά!\nΑκόμα και στην απελπισία του ο άνθρωπος ονειρεύεται φτερά για να πετάξει ξανά. Αυτή είναι και η μεγαλύτερη αναπλαισίωση των βιωμάτων του. Θέλει πάλι να ζήσει. Θέλει πάλι να νιώσει. Όσο και να παλεύεις άνθρωπε, η ζωή σου σε προλαβαίνει στην στροφή. Σε προλαβαίνει για να σου πει αλήθειες που έχεις ξεχάσει. Ο άλλος, που εσύ τον έκανες σημαντικό, δεν είναι απαραίτητα σημαντικός. ΕΣΎ είσαι ο σημαντικός πόρος της ύπαρξης σου.\nΤο καλοκαίρι είναι εδώ. Η θάλασσα, όσο μακριά και να σου πέφτει, σου αναλογεί με τα θαύματα της. Έχεις υγεία, έχεις ήλιο με το μέρος σου, έχεις και μία ρομαντική άγνοια για το τι σε περιμένει στο τέλος του δρόμου. Η ζωή σε περιμένει στο πιο όμορφο μπαλκόνι της. Έχεις Εσένα! Τα έχεις όλα!\nPublished by Χάρις Κόντου\nView all posts by Χάρις Κόντου


Αλέξης Τσίπρας δημοσκοπήσεις\nΈχει ήδη χρησιμοποιήσει τη μεγαλύτερη δημοσιονομική ελευθερία για να καταργήσει σχεδιαζόμενες νέες περικοπές σε συντάξεις, να μειώσει το φόρο ακινήτων και να ελαφρύνει κάποιες από τις εισφορές κοινωνικής ασφάλισης, ενώ αύξησε τον κατώτατο μισθό, για πρώτη φορά εδώ και μία δεκαετία κατά 11%.\nΠαράλληλα θέλει να παρατείνει το μειωμένο ΦΠΑ για πέντε νησιά με μεγάλες προσφυγικές ροές και να διευκολύνει τις αποπληρωμές χρεών σε ασφαλιστικά ταμεία και τράπεζες, αναφέρουν κυβερνητικοί αξιωματούχο.\nΩστόσο, παραμένει ακόμη ένα ερώτημα. Εάν ο πρωθυπουργός έχει εξασφαλίσει αρκετή εμπιστοσύνη από τους Ευρωπαίους εταίρους του για να χαλαρώσει περαιτέρω το ζωνάρι και να κερδίσει ψήφους. Αξιωματούχοι της Ευρωζώνης σημιεώνουν πως αν και η χώρα αναμένεται να πετύχει και φέτος τους δημοσιονομικούς στόχους, η πρόοδος στις μεταρρυθμίσεις είναι αργή.\nΣτην τελευταία συνάντηση του EWG, της οποίας είχε προηγηθεί η ανακοίνωση για το ύψος της αύξησης του κατώτατου μισθού «η ατμόσφαιρα δεν ήταν πολύ θετική σχολίασε αξιωματούχος της Ευρωζώνης.\nΑπό την πλευρά του και ο Ντιέγκο Ισκάρο της IHS Markit Economics παρατηρεί. «Υπάρχει μία λεπτή γραμμή που πρέπει η Ελλάδα να προσέξει να μην περάσει».\nΟι αγορές, εξηγεί, καταλαβαίνουν ότι είναι προεκλογική περίοδος, αλλά η Αθήνα πρέπει να οικοδομήσει μία μεταμνημονιακή φήμη μεταρρυθμίσεων.


Λαπαροσκοπική υστερεκτομή για καλοήθεις γυναικολογικές νόσους\nΠαραδοσιακά, η υστερεκτομή για καλοήθεις γυναικολογικές νόσους γινόταν:\nΚοιλιακά. Χρήση μέσης κάθετης ή εγκάρσιας τομής, όπως σε χειρουργείο καισαρικής τομής.\nΚολπικά. Χωρίς χρήση κοιλιακών τομών.\nΗ λαπαροσκοπική υστερεκτομή είναι η χειρουργική αφαίρεση της μήτρας με τη χρήση μικρών τομών (έως 1 εκατοστό) στο κοιλιακό τοίχωμα. Το ποσοστό των υστερεκτομών που πραγματοποιούνται λαπαροσκοπικά για καλοήθεις γυναικολογικές νόσους έχει αυξηθεί σημαντικά τα τελευταία χρόνια.\nΕνδείξεις για λαπαροσκοπική υστερεκτομή\nΕνδείξεις αποτελούν: ινομυώματα (καλοήθεις όγκοι που προέρχονται από το μυϊκό τοίχωμα της μήτρας), ενδομητρίωση (πάθηση στην οποία τα κύτταρα που φυσιολογικά καλύπτουν το εσωτερικό τοίχωμα της μήτρας αναπτύσσονται σε κάποιο άλλο σημείο του σώματος), πρόπτωση μήτρας, ανωμαλίες περιόδου, χρόνιο πυελικό άλγος και γυναικολογικοί καρκίνοι.\nΤύποι υστερεκτομής για καλοήθεις γυναικολογικές νόσους\nΟλική υστερεκτομή (με αφαίρεση και του τραχήλου της μήτρας)\nΥφολική υστερεκτομή (χωρίς αφαίρεση του τραχήλου της μήτρας)\nΥστερεκτομή με αφαίρεση μιας ή και των δύο σαλπίγγων και ωοθηκών\nΜέθοδος λαπαροσκοπικής υστερεκτομής\nΓια την πραγματοποίηση της λαπαροσκοπικής υστερεκτομής, δίνεται γενική αναισθησία.\nΑνάλογα με την ένδειξη του χειρουργείου και τη συνήθη πρακτική του χειρουργού, χρειάζονται 3 ή 4 μικρές κοιλιακές τομές.\nΟ χειρουργός χρησιμοποιεί μια λεπτή βελόνα και γεμίζει την κοιλιά με διοξείδιο του άνθρακα για να διαστείλει την κοιλιά και να μειώσει τον κίνδυνο τραυματισμού ενδοκοιλιακών οργάνων.\nΜια μικρή κάμερα (λαπαροσκόπιο) εισάγεται μέσω μιας από τις τομές και μας επιτρέπει να βλέπουμε τα όργανα σε μεγέθυνση και με μεγάλη λεπτομέρεια.\nΟι υπόλοιπες τομές χρησιμοποιούνται για την εισαγωγή χειρουργικών εργαλείων που καθιστούν δυνατή την περάτωση της υστερεκτομής.\nΗ μήτρα (μαζί με τις σάλπιγγες και τις ωοθήκες, εφόσον ενδείκνυται η αφαίρεσή τους) αφαιρείται κολπικά και ο κόλπος ράβεται λαπαροσκοπικά με τη χρήση απορροφήσιμων ραμμάτων.\nΕξιτήριο και πλήρης ανάρρωση\nΟι περισσότερες ασθενείς είναι σε θέση να πάρουν εξιτήριο εντός 24 ωρών από το πέρας του χειρουργείου. Σε γενικές γραμμές, χρειάζονται από 2 έως 4 εβδομάδες για πλήρη ανάρρωση μετά τη λαπαροσκοπική υστερεκτομή.\nΕπούλωση χειρουργικών τραυμάτων 5 ημέρες μετά την επέμβαση λαπαροσκοπικής υστερεκτομής\nΟ μετεγχειρητικός πόνος είναι συνήθως ήπιος, κρατάει λίγες μέρες κι ελέγχεται με απλά αναλγητικά. Είναι σύνηθες να παρουσιαστεί πόνος στην περιοχή του ώμου, ο οποίος οφείλεται στον ερεθισμό του διαφράγματος από το διοξείδιο του άνθρακα και υποχωρεί σύντομα μετά το χειρουργείο.\nΟι τομές κλείνουν με τη χρήση απορροφήσιμων ραμμάτων ή κόλλας δέρματος (δεν χρειάζεται να αφαιρεθούν). Σε περίπτωση ολικής υστερεκτομής (αφαίρεση και του τραχήλου της μήτρας), υπάρχουν απορροφήσιμα ράμματα και στο εσωτερικό του κόλπου.\nΑντιμετώπιση κινδύνου θρόμβωσης\nΓια να μειωθεί ο κίνδυνος θρόμβων στις φλέβες των κάτω άκρων, χρειάζονται πολλά υγρά και γρήγορη κινητοποίηση μετά το χειρουργείο. Επίσης, είναι πιθανό ο γυναικολόγος να συστήσει τη χρήση ενέσεων ηπαρίνης (low molecular weight heparin) για τουλάχιστον μια βδομάδα μετά την επέμβαση.\nΠλεονεκτήματα της λαπαροσκοπικής υστερεκτομής\nΣε σύγκριση με την κοιλιακή υστερεκτομή, η λαπαροσκοπική υστερεκτομή έχει:\nΣημαντικά ταχύτερη ανάρρωση\nΣυντομότερο χρόνο παραμονής στην κλινική\nΜικρότερο κίνδυνο λοίμωξης του χειρουργικού τραύματος\nΚαλύτερο αισθητικό αποτέλεσμα (λόγω χρήσης μικρών τομών)\nΗ λαπαροσκοπική υστερεκτομή μπορεί να σχετίζεται με μεγαλύτερη διάρκεια χειρουργείου και ελαφρώς αυξημένο κίνδυνο τραυματισμού οργάνων του ουροποιητικού συστήματος (ουροδόχος κύστη, ουρητήρες). Ωστόσο, στα χέρια ενός γυναικολόγου με σημαντική χειρουργική εμπειρία, η διάρκεια της επέμβασης κι ο κίνδυνος επιπλοκών δεν διαφέρει σημαντικά από την κοιλιακή υστερεκτομή.\nΗ κολπική υστερεκτομή προσφέρει, σε γενικές γραμμές, παρόμοια πλεονεκτήματα με τη λαπαροσκοπική υστερεκτομή. Ωστόσο, μπορεί να μην είναι εφικτή σε περίπτωση:\nΜη καθόδου (πρόπτωσης) της μήτρας\nΣυμφύσεων από προηγούμενα χειρουργεία\nΜεγάλου μεγέθους μήτρας (π.χ. σε περίπτωση ινομυωμάτων).\nΈνδειξης για αφαίρεση των σαλπίγγων και των ωοθηκών μαζί με την υστερεκτομή\nH πλειονότητα των υστερεκτομών για καλοήθεις γυναικολογικές νόσους μπορεί να πραγματοποιηθεί λαπαροσκοπικά. Η λαπαροσκοπική υστερεκτομή σχετίζεται με σημαντικά οφέλη και, στα χέρια ενός γυναικολόγου με σημαντική χειρουργική εμπειρία στη συγκεκριμένη επέμβαση, μπορεί να πραγματοποιηθεί με μεγάλη ασφάλεια. Ο αριθμός των υστερεκτομών που πραγματοποιούνται με αυτή τη μέθοδο αναμένεται να αυξηθεί περαιτέρω στο μέλλον.\nΓιώργος Α. Γρηγοριάδης, MRCOG (Member of The Royal College of Obstetricians and Gynaecologists U.K.)


Το φλερτ στον πληθυντικό χαρίζει γοητεία - Pillowfights.gr\nΤο φλερτ στον πληθυντικό χαρίζει γοητεία\nBedroom Normal is boring Το φλερτ στον πληθυντικό χαρίζει γοητεία\nΡαφαήλια Πολυδώρου 08/10/2019\nΣτις μέρες μας το να πας για ένα ποτό και να σε φλερτάρει κάποιος είναι κάτι που είσαι αρκετά βέβαιος πως θα συμβεί μιας κι έχουμε πλέον ισοπεδώσει τις ανθρώπινες σχέσεις και τα βλέπουμε όλα απρόσωπα και μηχανικά. Το θέμα λοιπόν δεν είναι αν θα σε φλερτάρει κάποιος αλλά ο τρόπος που θα το κάνει, ο τρόπος που πιστεύουμε πως θα εξελιχθεί και η αληθινή του κατάληξη. Τι συμβαίνει συνήθως;\nΒγαίνεις με την παρέα σου με ανεβασμένη διάθεση για φλερτ κι όλως τυχαίως στην άλλη μεριά του bar κάθεται κάποιος που μαγνητίζει το βλέμμα σου και βάζει το μυαλό σου να κάνει διάφορα σενάρια. Το επόμενο βήμα όμως είναι απρόβλεπτο. Ας πάρουμε τον παραδοσιακό τρόπο, όπου ο ένας εκ των δύο, ο πιο τολμηρός, θα κάνει την πρώτη κίνηση.\n«Ένα σφηνάκι στο τραπέζι εκείνο», λέει στον μπάρμαν κοιτώντας σε.\nΧαμογελάς. Αρχικά από καθαρή ευγένεια κι αμηχανία, σηκώνεις το ποτήρι και γνέφεις διακριτικά. Σου χαμογελάει πίσω και μετά από λίγα λεπτά σε πλησιάζει. Εκείνη τη στιγμή παρατηρείς τα μάτια του που σε έχουν καρφώσει και από μέσα σου σκέφτεσαι πόσες φορές σε έχει φανταστεί χωρίς ρούχα μέσα σε εκείνα τα λίγα λεπτά και πόσο εύκολα πιστεύει πως μπορεί να σε κάνει να φύγετε μαζί. Κοιτάζει την παρέα του διακριτικά με ένα βλέμμα που τους πείθει πως σε έχει κατακτήσει. Μηχανικά πλέον εσύ απαντάς στις ερωτήσεις που σου κάνει και περιμένεις να δεις πού θα οδηγήσει όλο αυτό.\n«Για πες λοιπόν, είσαι χωρίς παρέα εδώ;»\n«Σου πάει πολύ αυτό που φοράς.»\n«Έχεις απίστευτο χαμόγελο.»\n«Σε έχω ξαναδεί εδώ αλλά δεν τολμούσα να κάνω κίνηση!»\n«Ποιο είναι το ποτό σου να σε κεράσω ακόμη ένα;»\nΚαι η συζήτηση πάει λέγοντας κι εσύ γελάς μέσα σου αφού όλα πλέον είναι τόσο προβλέψιμα και ξενέρωτα. Αν είσαι σε φάση που δε σε πειράζει να γνωρίσεις κάποιον και να πας μαζί του για μία, δύο νύχτες συνεχίζεις τη συζήτηση και περιμένεις το σύνθημα για να φύγετε. Αν όμως ψάχνεις κάτι πιο σταθερό που θα σου χαρίσει στιγμές ηδονής στο μυαλό κι όχι απλά στο σώμα, κάτι που θα σου προσφέρει απόλαυση που δε θα είναι της στιγμής, πίνεις το ποτό σου μαζί του και σιγά-σιγά ανοίγεις συζήτηση με την παρέα σου για να καταλάβει πως η δική σας έχει τελειώσει. Τι θα έλεγες όμως αν εκείνη τη νύχτα, αντί να σε πλησίαζε αυτός ο προβλέψιμος άγνωστος, να καθόσουν πλάτη και να άκουγες μία φωνή να σου λέει «καλησπέρα σας!»\nΞέρω, αρχικά θα γελάσεις γιατί ακούγεται αστείο να σου μιλήσει κάποιος στον πληθυντικό. Ίσως και να κοιτάξεις γύρω σου μήπως και μιλάει σε σένα και στην παρέα σου ταυτόχρονα. Μετά όμως θα δεις τα βλέμματά σας να διασταυρώνονται και θα παραξενευτείς στο άκουσμα του πληθυντικού αριθμού. Το κάνει από αμηχανία; Είναι τρόπος προσέγγισης; Είναι απλά τόσο ευγενικός άνθρωπος; Κανείς δεν ξέρει. Εσένα όμως σου έχει ήδη κινήσει την περιέργεια και θες να μάθεις τι κρύβεται πίσω από αυτή τη σπάνια χρήση του πληθυντικού αριθμού. Συνεχίζει να σου μιλάει με ευγένεια κι όσο παράξενο κι αστείο και να σου ακούγεται, την ίδια στιγμή δημιουργεί μια ατμόσφαιρα μυστηρίου που σε ιντριγκάρει.\nΌπως και να το κάνουμε είναι κάτι καινούριο που μπορεί να είναι και προσποιητό αλλά εσένα σου έχει τραβήξει την προσοχή. Θες να τον ακούς να μιλά και η μυστήρια ευγένεια που στολίζει τις λέξεις του σου γαργαλάει το μυαλό και σε κάνει να είσαι εσύ το άτομο που κάνει τις πονηρές σκέψεις αυτή τη φορά. Όσο και να σου αρέσουν τα «κακά παιδιά», ο άγνωστος ευγενικός ξένος που σε πλησίασε απόψε μιλώντας στον πληθυντικό σε έβγαλε από τη ρουτίνα και τη μονοτονία. Σου κίνησε τη περιέργεια να θέλεις να γνωριστείτε. Μία νέα πρόκληση και δεν υπάρχει άνθρωπος που να μην τον ανάβουν οι νέες προκλήσεις.\nChallenge accepted λοιπόν για απόψε. Φύγαμε ευγενικέ μου ξένε! Πάμε να μιλήσουμε ευγενικά για ό,τι πρόστυχο κρύβεται πίσω από τα βλέμματά μας γιατί αυτό το παιχνίδι ευγένειας θα είναι ό,τι πιο ερεθιστικό μας έχει συμβεί και θα μας έχει γδύσει εγκεφαλικά άπειρες φορές μέχρι να περάσουμε στην πράξη.


Όλα για τα πάντα / / Σπίτι και οικογένεια Πώς να σχεδιάσετε Lady Bug με ένα μολύβι;\n"Lady Bag" είναι ένα κινούμενο σχέδιο που σας αρέσεισύγχρονες μικρές πριγκίπισσες. Είναι μια συναρπαστική ιστορία για το πώς μια συνηθισμένη κοπέλα που ζει μια συνηθισμένη ζωή έχει μοναδικές ικανότητες. Αλλά αυτό κρύβεται πολύ προσεκτικά από τους άλλους. Για να κατανοήσουμε και να μάθουμε πώς να σχεδιάσουμε το Lady Bug και το Super Cat χρησιμοποιώντας ένα συνηθισμένο μολύβι, θα γνωρίσουμε τις γενικές πληροφορίες σχετικά με αυτούς τους χαρακτήρες.\nΓια όλους εκείνους γύρω της, είναι απλά μια κοπέλα πουαγαπά να περπατάει με φίλους, να πηγαίνει σε πάρτι, να βλέπει τον εαυτό του και τη μόδα. Της αρέσει ένα αγόρι από την τάξη της που ονομάζεται Adrian. Αλλά το πρόβλημα είναι ότι απλά δεν το παρατηρεί. Η Μαρινέτ απλώς σμιλεύει από τα μάτια της μόνο. Σπούδασε σε ένα συνηθισμένο σχολείο στο Παρίσι. Οι ικανότητές της είναι ότι μόλις κάποιος κινδυνεύει ή μπει σε μια δυσάρεστη κατάσταση, μετατρέπεται άμεσα σε Lady Bag. Οι κάτοικοι γνωρίζουν την ύπαρξή του, αλλά κανείς δεν ξέρει ποιος κρύβεται κάτω από τη μάσκα. Έχει έναν πολύ καλό και στενό φίλο που ονομάζεται Alya, αλλά ακόμα και δεν γνωρίζει ότι ο Marinet είναι ο επιλεγμένος.\nΕκτός από την Lady Bagh, η πόλη προστατεύει επίσης το Supercoat. Ποιος είναι στην πραγματικότητα γύρω και δεν ξέρω, αλλά πάντα βρίσκει τον εαυτό του σε ένα μέρος όπου χρειάζονται μόνο τη βοήθειά του. Παριζιάνους είναι πάντα σε δύσκολη θέση, ελπίζοντας ότι θα βοηθήσει τον υπερήρωα. Αυτοί οι επιλεγμένοι ήρωες έγιναν φίλοι, αλλά καθένας από αυτά έχει τα μυστικά τους, τα οποία δεν βιάζονται να ανοίξουν ο ένας στον άλλο. Η ίντριγκα έγκειται στο γεγονός ότι το ίδιο θα συμβεί όταν οι υπερήρωες θα μάθετε τα μύχια μυστικά ο ένας τον άλλον;\nΠώς να σχεδιάσετε Lady Bag με ένα μολύβι; Τα κορίτσια αρέσκονται όχι μόνο να παρακολουθούν κινούμενα σχέδια με τους αγαπημένους τους χαρακτήρες, αλλά και να ζωγραφίζουν και να δημιουργούν εικόνες σε χαρτί. Ως εκ τούτου, πολλοί ενδιαφέρονται για το πώς να σχεδιάσετε Lady Bagh σε μολύβι. Εάν γνωρίζετε την ακολουθία, τότε θα είναι εύκολη, ακόμα κι αν δεν έχετε ένα μοναδικό ταλέντο σχεδίασης.\nΣχεδιάζουμε με ένα μολύβι ...\nΠώς να επιστήσω Lady Bug βήμα προς βήμα; Ένας κατά προσέγγιση αλγόριθμος των ενεργειών θα βοηθήσει στη δημιουργία μιας εντελώς μοναδικής και μοναδικής εικόνας ενός υπερήρωου που θα μοιάζει με ένα χαρακτήρα ενός διάσημου κινούμενου σχεδίου.\nΑρχίζει με ένα κτύπημα.\nΜετά από αυτό, προσθέτουμε νήματα τρίχας και περιγράφουμε το σχήμα του προσώπου. Η εικόνα έχει ήδη εντοπιστεί.\nΣτη συνέχεια, στο πρόσωπο στην περιοχή των ματιών, σχεδιάστε μια μάσκα. Μετά από όλα τα Lady Bug κρύβονται συνεχώς κάτω από μια ειδική μάσκα.\nΌταν η περιοχή των ματιών έχει ήδη οριστεί, μπορείτε να ξεκινήσετε να τραβάτε τα μάτια.\nΑντιπροσωπεύουμε τη μύτη και τα χείλη.\nΤο κεφάλι είναι ήδη έτοιμο. Στη συνέχεια, είναι απαραίτητο να καθορίσετε τη θέση στην οποία θα απεικονιστεί η υπερφυσική, αν θέλετε να την τραβήξετε σε πλήρη ανάπτυξη. Μπορεί απλά να σταθεί ή να καθίσει, ή μπορείτε να την απεικονίσετε σε μια από τις θέσεις ενός υπερήρωα. Εάν έχετε επιλέξει την επιλογή πώς να σχεδιάσετε την Lady Bug σε πλήρη ανάπτυξη, προχωρήστε για να οριοθετήσετε τις κύριες γραμμές του σώματος. Πρέπει να γίνει με λεπτές, συμπαγείς γραμμές, αφού αυτή δεν είναι η τελική επιλογή. Μην ξεχάσετε να σημειώσετε την αναδίπλωση των άκρων. Μετά από αυτό, μπορείτε να αρχίσετε να περιγράφετε τη σιλουέτα του σώματος.\nΤο τελικό στάδιο της δημιουργίας μιας εικόνας\nΕδώ είναι η εικόνα είναι σχεδόν έτοιμη, αλλά λείπει κάτι ...Σχεδιάστε κύκλους γύρω από ολόκληρη την περιοχή του σώματος και μάσκα. Αν το σχέδιο που έχετε έχει χρώμα μαύρο και άσπρο, τότε το χρωστάτε αργότερα με το μαύρο χρώμα. Εάν θέλετε, μπορείτε να το χρωματίσετε με χρωματιστά μολύβια ή γκουάς.\nΠώς να σχεδιάσετε μια τέφρα βουνού με ένα μολύβι\nΠώς να σχεδιάσετε ένα λαγό χρησιμοποιώντας ένα μολύβι\nΛεπτομέρειες για το πώς να σχεδιάσετε ανανά\nΠώς να σχεδιάσετε ένα άλογο με ένα απλό μολύβι\nΠώς να σχεδιάσετε ένα χρυσόψαρο με ένα μολύβι; Βήμα-βήμα οδηγίες


Οι προβλέψεις του διάσημου αστροφυσικού προκαλούν κάθε φορά πλήθος συζητήσεων εντός και εκτός της επιστημονικής κοινότητας.Αναμφισβήτητα είναι ο μεγαλύτερος σταρ της επιστημονικής κοινότητας. Ο βρετανός αστροφυσικός Στίβεν Χόκινγκ μπορεί να είναι εδώ και δεκαετίες παράλυτος και να επικοινωνεί μόνο μέσω ειδικού υπολογιστή, ωστόσο ταράζει τα νερά κάθε φορά που δημοσιοποιεί τις σκέψεις του. Πριν από λίγες ημέρες έγινε γνωστό ότι ο Χόκινγκ προλογίζει ένα νέο βιβλίο για την ιστορία της διαστημικής εξερεύνησης στο οποίο υποστηρίζει ότι το μποζόνιο Χιγκς, το επονομαζόμενο «σωματίδιο του Θεού», είναι πιθανό να καταστρέψει κάποτε το Σύμπαν. Ας ρίξουμε μια ματιά στις πιο πρόσφατες... προφητείες του Χόκινγκ.\nαντιπροοδευτικος (61,3%=OXI) 28 Σεπτεμβρίου 2014 - 8:07 μ.μ.\nΣτην εποχη της μεγαλης παρακμης και του διασυρμου του ανθρωπου, το βρωμικο συστημα των διεθνων μαφιοζων, μοστραρει τις μπαρουφολογιες ενος αρρωστου ανθρωπου σαν κορυφαιες επιστημονικες αποψεις! Αυτος ο διασυρμος ειναι γενικος και συνολικος στον δυτικο κοσμο.\nΓιώργος Χ 29 Σεπτεμβρίου 2014 - 1:28 π.μ.\nΗ διαπίστωση μιας πιθανότητας για κάτι, δεν γίνεται υπολογίζοντας συγκεκριμένο αριθμό πιθανοτήτων αλλά άπειρες πιθανότητες.\nΔεν υπάρχει σταθερή πορεία για κάτι αλλά ατελείωτες πιθανότητες πορείας για οτιδήποτε.\nΣτον υπολογισμό των πιθανοτήτων ως ανθρωπότητα δεν έχουμε φτάσει ούτε στο 50%.\nΚάθε άνθρωπος από τον πιο χαζό μέχρι τον εξαιρετικά υψηλής ευφυίας δεν μπορεί να ξέρει την απόλυτη αλήθεια διότι είναι πέρα από τις δυνατότητες μας.\nΟ άνθρωπος δεν είναι τέλειος αλλά είναι η πιο ικανή μορφή ζωής πάνω στον πλανήτη για να ερευνήσει το οτιδήποτε. Δεν έχει ανώτερο μέτρο σύγκρισης αλλά κατώτερο.\nΣαν τον καλύτερο μαθητή ενός σχολείου που όμως δεν έχει πάει σε διαγωνισμό με τους καλύτερους μαθητές άλλων σχολείων.\nΠοτέ δεν θα αγγίξουμε την απόλυτη αλήθεια για το τι είναι σύμπαν, πως λειτουργεί σε όλες του τις λεπτομέρειες, τι υπήρχε πριν από αυτό όλα τα ερωτήματα στις υπόλοιπες επιστήμες.\nΟι δυνατότητες μας σε σχέση με τον απαιτούμενο χρόνο για κάτι τέτοιο δεν θα μας το επιτρέψουν να φτάσουμε στο 100%.\nΑν θεωρήσουμε κάποτε ότι φτάσαμε σε τέτοιο επίπεδο θα είναι απλώς μια ψευδαίσθηση που θα οδηγήσει στην αυτοκαταστροφή.\nΑυτό δεν σημαίνει ότι δεν μπορούμε να προχωράμε ένα βήμα πιο πάνω κάθε φορά και να ελπίζουμε ότι κάποτε θα προλάβουμε ως άνθρωποι να βρούμε την απάντηση στα ερωτήματα μας. Σημασία έχει το ταξίδι.\nΗ ύπαρξη του Θεού αποδεικνύεται όχι από τις θεολογικές θεωρίες παράδεισου και κόλασης και οτιδήποτε μπορεί να ισχυριστεί η κάθε θρησκεία, αλλά μέσα από την τελειότητα της δημιουργίας των πάντων, από το πιο απλό μέχρι το πιο πολύπλοκο.\nΑφού βλέπεις τα ίχνη συνεχίζεις να αρνείσαι δογματικά ή να πιστεύεις φανατικά και όχι στην ουσία. Το κάνεις είτε το ένα είτε το άλλο για τρεις λόγους:\n1) Έχεις χρηματικό συμφέρον από αυτό.\n2) Η υπολογιστική σου ικανότητα έχει φτάσει όρια τα οποία δεν έχεις την ικανότητα να τα ξεπεράσεις\n3) Αρνείσαι επειδή θέλεις να μάθεις.\nΔεν χρειάζεται όμως να αρνείσαι την ύπαρξη του αλλά αρκεί να αμφισβητείς στα στοιχεία διότι θέλεις να μάθεις τον τρόπο που έγιναν όλα ή τα στοιχεία του τομέα(επιστήμης) που ερευνάς.\nΈνα κομμάτι του θεού είναι τα μαθηματικά, η φυσική, η χημεία, η βιολογία. Τα εργαλεία.\nΕίναι αυτά που εμείς οι άνθρωποι μετά από χιλιάδες χρόνια, αρχίσαμε να τα αντιλαμβανόμαστε ενώ υπήρχαν από πριν και όχι τη στιγμή που αρχίσαμε να τα καταλαβαίνουμε ως εργαλεία και τα ονομάσαμε επιστήμες.\nΤι είναι όμως επιστήμη?\nΕπιστήμη είναι ένας τρόπος να διδάξεις πως κάτι μπορεί να γίνει γνωστό. Οτιδήποτε μπορεί να γίνει γνωστό επειδή τίποτα δεν είναι απολύτως γνωστό.\nΕίναι ο τρόπος για το πως μπορούμε να διαχειριστούμε την αμφιβολία και την αβεβαιότητα.\nΗ επιστήμη διδάσκει ποιοι είναι οι κανόνες των στοιχείων. Ανακατευόμαστε μέσα στον κόσμο των στοιχείων με δικό μας κίνδυνο και πιθανότητες επιτυχίας ή αποτυχίας.\nΕίναι ο τρόπος οργανωμένης εξερεύνησης, αντίληψης και τελικής ερμηνείας με βάση τη λογική που οι άνθρωποι έχουν ώστε να καταλάβουν τι είναι οι ίδιοι, που βρίσκονται και τι θέλουν να πετύχουν στο σημείο που βρίσκονται και ονομάζουν τρισδιάστατο περιβάλλον.\nΟι δογματισμοί είτε από τον θρησκευτικό χώρο είτε από τον επιστημονικό χώρο δεν βοηθούν πουθενά. Η Θρησκεία απαντάει στο ποιος δημιούργησε ενώ η επιστήμη ερευνά τον τρόπο της δημιουργίας.\nΔεν σου αρκεί να ξέρεις ποιος έκανε κάτι αλλά πως το έκανε.\nΌταν διαπιστώνεις πόσο καλά το έκανε τότε ίσως μπορείς να τον θαυμάσεις και να πιστέψεις σε αυτόν περισσότερο.\nNativist 29 Σεπτεμβρίου 2014 - 10:39 π.μ.\nΓια να μπορέσεις να εκφράσεις άποψη για τις θεωρίες του Στίβεν Χόκινγκ, πρέπει να έχεις κάποια ελάχιστη γνώση του αντικειμένου. Είσαι αστροφυσικός; Αν όχι, κάτσε στ' αυγά σου.\nΥπάρχουν άρρωστοι στο σώμα με υγιή εγκέφαλο και αντιστρόφως.


Παιδικό Ωροσκόπιο από 26/5 έως 1/6 - Astrology.gr\nΗΛΙΟΣ - 14° 35' 30" ΤΟΞΟΤΗΣ\nΣΕΛΗΝΗ - 15° 33' 14" ΑΙΓΟΚΕΡΩΣ\nΕΡΜΗΣ - 18° 39' 08" ΤΟΞΟΤΗΣ\nΑΦΡΟΔΙΤΗ - 23° 22' 34" ΑΙΓΟΚΕΡΩΣ\nΑΡΗΣ - 25° 11' 42" ΣΚΟΡΠΙΟΣ\nΕΒΔΟΜΑΔΙΑΙΕΣ 26 Μαϊ 2014\nΠαιδικό Ωροσκόπιο από 26/5 έως 1/6\nΑυτή την εβδομάδα με τον Ήλιο στους Διδύμους θα δείτε το μικρό Κριαράκι σας και θα τρίβετε τα μάτια σας! Ο ορμητικός σας μπόμπιρας παρά τους κυριαρχικούς τρόπους του είναι πιο πρόθυμος από ποτέ να μοιραστεί τα παιχνίδια του με τους φίλους του χωρίς καν να παραπονεθεί ή να βάλει έστω και μια φορά τα κλάματα. Μη βιάζεστε όμως να χαρείτε. Αυτό μπορεί να σταματήσει σε χρόνο μηδέν αν κάποιος προσπαθήσει να του επιβληθεί.\nΈνας απόγονος του Πικάσο!\nΤο μικρό Ταυράκι σας, αυτή την εβδομάδα, με τον κυβερνήτη του στο ζώδιο του έχει βαλθεί να σας αποδείξει ότι εκτός από γνήσιο παιδί της Αφροδίτης, θα μπορούσε κάλλιστα να είναι και απόγονος του Πικάσο. Η ζωγραφική, η κεραμική, η χαρτοκοπτική και οι κατασκευές, είναι από τα πράγματα που θα είναι στο επίκεντρο του ενδιαφέροντος του. Ενθαρρύνετε και επικροτείστε τις προσπάθειές του και θα δείτε το προσωπάκι του να λάμπει.\nΈνας μικρός bon viveur!\nΤο χαρούμενο Διδυμάκι σας αυτή την Εβδομάδα με τον Ερμή στο ζώδιό του, το μόνο που έχει στο μυαλουδάκι του είναι πως θα περάσει καλά και θα διασκεδάσει. Θα σας εντυπωσιάζει συχνά με τους ρόλους που θα υποδύεται προκειμένου να γοητεύσει όσους το παρακολουθούν. Αν δεν το έχετε γράψει ακόμα σε καμιά ομάδα, κάντε το άμεσα. Θα δείτε πως οι επιδόσεις του θα σας καταπλήξουν, για όσο καιρό βέβαια αυτά με το οποίο ασχολείται του τραβά το ενδιαφέρον.\nΤο μαγικό βασίλειο της φαντασίας!\nΑυτή την εβδομάδα η λέξη κλειδί για το σεληνόπαιδο σας είναι «αφηρημάδα». Το μικρό σας φαίνεται να ταξιδεύει τον περισσότερο καιρό στο μαγικό βασίλειο της φαντασίας, ενώ οι στιγμές που έχει επαφή με την πραγματικότητα είναι σπάνιες. Εδώ χρειάζεται προσοχή για να προλάβετε μικρό- ατυχηματάκια. Η διάθεση του επίσης θα αλλάζει πολύ εύκολα, γι αυτό είναι σημαντικό να περιβάλλεται από αισιόδοξους ανθρώπους και να ακούει χαρούμενες κουβέντες,\nΗ ηλιόλουστη ψυχή του μικρού σας μπόμπιρα, δεν θα μπορούσε παρά αν κρύβει μια καλλιτεχνική φύση! Μια θεατρική ομάδα, ο χορός και η ζωγραφική είναι ό,τι το καλύτερο για να απελευθερώσουν τη δυναμική του προσωπικότητα και να το βοηθήσουν να πετύχει αυτό που θέλει περισσότερο από όλα – να διακριθεί. Αν περνάει πολύ χρόνο μπροστά από τον καθρέπτη, είναι γιατί από νωρίς έχει άποψη για το τι του αρέσει και θέλει να διαλέγει το ντύσιμο του.\nΑνεξαρτησία και δυναμισμός!\nΤο βολικό και ήσυχο Παρθενάκι σας, αυτή την εβδομάδα με τον κυβερνήτη του τον Ερμή στο μεσουράνημα του έχει βάλει σκοπό να γίνεται το δικό του. Η ανεξάντλητη ενέργεια και ο δυναμισμός του μπορεί να γίνει αιτία παρεξηγήσεων, οι οποίες θα καταλήξουν σε τσακωμούς και φωνές. Δώστε του το χρόνο και το χώρο που χρειάζεται και αφήστε το να πάρει πρωτοβουλίες ώστε να βρει εκείνο τον κατάλληλο τρόπο να εκφράσει τον εαυτό του.\nΔιεκδικεί τη συμμετοχή σας!\nΟ μικρός Ζυγός είναι ένα παιδάκι συντροφικό και επικοινωνιακό. Αυτή την εβδομάδα θα είναι διαρκώς στα πόδια σας και θα διεκδικεί τη συμμετοχή σας σε ό,τι κι αν κάνει. Και να είστε σίγουροι πως με τα ακαταμάχητο χαμόγελο και την επιμονή του θα σας πείσει να ανταποκριθείτε χωρίς καν να το καταλάβετε. Αν παρατηρήσετε ότι είναι λίγο ντροπαλό με αυτούς που δεν έχει οικειότητα, ενισχύστε την κοινωνικότητα και την αυτοπεποίθηση του με ομαδικές δραστηριότητες.\nΆβυσσός η ψυχή του!\nΆβυσσος η ψυχή του μικρού Σκορπιού, γι αυτό και το μεγάλωμα του δεν είναι μια εύκολη υπόθεση. Από τη στιγμή που θα αρχίσει να περπατάει, αποζητά την ανεξαρτησία του και εξερευνεί ό,τι βρίσκεται στο οπτικό του πεδίο, γεγονός που είναι η αιτία για τα γρατζουνισμένα γονατάκια του. Αυτή την εβδομάδα περάστε δημιουργικό χρόνο μαζί του και μη δώσετε ιδιαίτερη σημασία στις μικροζημιές που μπορεί να κάνει στο πέρασμα του.\nΈνα ανήσυχο πνεύμα!\nΤο ανήσυχο πνεύμα του μικρού Τοξότη είναι εμφανές από πολύ νωρίς. Η περιέργεια του δεν σταματά πουθενά και μπορεί να αφιερώσει χρόνο και ενέργεια προκειμένου να βρει τις απαντήσεις που ψάχνει. Αυτή την εβδομάδα με τον Ερμή στους Διδύμους κάθε φορά που θα μαθαίνει καινούργια πράγματα θα τρέχει να τα μοιράζεται με τους φίλους του, αλλά και με όποιον είναι πρόθυμος να το ακούσει. Μαθαίνει πολλά πράγματα και πολύ γρήγορα..\nΜην του φέρεστε σαν μωρό!\nΤο ώριμο Αιγοκεράκι σας μπορεί να κάνει κάποιον να νοιώσει άβολα όταν του απευθύνει το λόγο χρησιμοποιώντας μωρουδίστικα λόγια. Το παιδί του Κρόνου βιάζεται να μεγαλώσει γι αυτό δεν θέλει καθόλου να το αντιμετωπίζουν σαν μωρό. Χρειάζεται τάξη και οργάνωση στην καθημερινότητα του για να είναι ισορροπημένο. Του αρέσει να φυλάει τα παιχνίδια του σε ένα συγκεκριμένο μέρος και εκνευρίζεται αν κάποιος τα μετακινήσει.\nΈχει άποψη για όλα!\nΟ μικρός Υδροχόος είναι ένα παιδάκι με έντονη προσωπικότητα που έχει άποψη για όλα και δεν σηκώνει εύκολα αντιρρήσεις. Ο επαναστάτης του ζωδιακού θέλει να κάνει τα πάντα με το δικό του τρόπο και δύσκολα πειθαρχεί σε υποδείξεις. Αυτή την εβδομάδα με τον Ήλιο στους Διδύμους εξηγήστε του λογικά και με επιχειρήματα για ποιο λόγο πρέπει να υπακούσει σε ό,τι του λέτε. Είναι σημαντικό για εκείνο, όχι μόνο τι του λέτε και πως του το λέτε.\nΟ μικρός Ιχθύς είναι ένα πολύ συναισθηματικό παιδάκι και απογοητεύεται εύκολα όταν κάτι το δυσκολεύει. Έτσι αντί να εντείνει τις προσπάθειες του για να τα καταφέρει προτιμά το δρόμο της φυγής. Αυτή την εβδομάδα με τον Ήλιο και τον Ερμή στους Διδύμους εκπαιδεύστε το να έχει το θάρρος της γνώμης του, αντί να αποσύρεται ή να καταφεύγει σε μικρό-ψεματάκια. Με αγάπη και αποδοχή θα μάθει σιγά – σιγά να εμπιστεύεται τον εαυτό του.


Μαρξ και λογοτεχνία: προς μία συνάντηση, μία ζωή - Marginalia\nΤεύχος #07 • 200 Χρόνια Μαρξ\nΜαρξ και λογοτεχνία: προς μία συνάντηση, μία ζωή\nποια ζωή αξίζει να ζεις και τι σχέση έχει αυτό με την πολιτική;\nΚάποιος έγραψε ότι, με ποικίλους τρόπους, είμαστε όλοι κληρονόμοι του Μαρξ. Σκέψη που σπάνια συζητιέται, μιας και τον ταυτίζουμε με προκατειλημμένες εικόνες. Αυτός είναι ο λόγος, άλλωστε, που δοκιμάζω μια συνάντηση του Μαρξ με τη λογοτεχνία, και ειδικότερα μια συνάντηση με τους Σαίξπηρ και Γκαίτε, αναζητώντας τις μεταξύ τους εκλεκτικές συγγένειες. Στη θέση τους θα μπορούσε να βρίσκεται κάθε άλλος λογοτέχνης που αγαπούσε ο Μαρξ, από τον Όμηρο μέχρι τον Μπαλζάκ, από τον Σοφοκλή μέχρι τον Δάντη. Η επιλογή είναι ενδεικτική· συνιστά ένα παράδειγμα και μια αφορμή να τεθούν τα ερωτήματα. Η δοκιμή μιας συνάντησής του με τη λογοτεχνία βασίζεται σε μια απλή παρατήρηση: πάνω στην κριτική ανάλυση του κόσμου μέσα στον οποίο ζούμε, χαράχτηκε ο ορίζοντας μιας δυνατής ανατροπής του, της γέννησης, με άλλα λόγια, του κόσμου της επιθυμίας. Συνεπώς, υπάρχουν δύο κόσμοι που πρέπει να σκεφτούμε. Ο ένας σημαδεύει τον άλλο, έτσι ώστε εκείνο που αναβιβάζεται σε «πραγματικό» να μην συνιστά παρά μία δέσμη από δυνατότητες.\nΣτη σκέψη του Μαρξ, σε όσα προσπάθησε να οργανώσει μέσα από το χάος των σημειώσεών του, αλλά και της πολιτικής του στράτευσης, συγκροτείται κάτι το πυρηνικό: όλο το έργο του θα μπορούσε να συνοψιστεί σε ένα και μόνο ερώτημα, κοινό από την απαρχή της φιλοσοφίας: το ερώτημα περί αξιών, ένα ερώτημα που πάντα το αποτιμάμε εν τέλει, όπως εν τέλει μαθαίνουμε να ζούμε, και στο οποίο ο Μαρξ εμμένει κάθε φορά που σκέφτεται αυτό που κάνει ο καπιταλισμός στους ανθρώπους, κάθε φορά που σκέφτεται και αναλύει το πώς το κέρδος καθίσταται πιο σημαντικό από τη ζωντανή εργασία, δηλαδή πιο σημαντικό από την ίδια τη ζωή. Ο Μαρξ μάς προτρέπει να κάνουμε μία γενεαλογία των αξιών μας, να σκεφτούμε από πού άραγε αυτές προέρχονται και στο τέλος, να τις αποδομήσουμε. Η φιλοσοφία του Μαρξ μοιάζει με ένα εκκρεμές που ταλαντεύεται μεταξύ θεωρίας και πράξης, που ταλαντεύεται μεταξύ παρελθόντος και μέλλοντος. Η ταλάντωση αυτή γίνεται σε μία και μόνο τροχιά, έτσι που η θεωρία και η πράξη, το παρελθόν και το μέλλον, το σώμα και το πνεύμα, να συνιστούν στιγμές της ίδιας διαδρομής, του ίδιου ενικού πράγματος, της μίας και μόνης ζωής που ζούμε.\nΟι αξίες δοκιμάζονται στην πράξη, στην πραγματική ζωή, στις πραγματικές μας σχέσεις. Ίσως αυτό συνιστά έναν λόγο για να εισαχθεί η ανάλυση του φετιχισμού, για να εισαχθεί ο κριτικός αναστοχασμός, για να εισαχθεί τελικά η ικανότητα του ανθρώπου να κάνει κριτική σε κάθε πεδίο της ανθρώπινης ζωής. Άρα, εκκρεμεί να μιλήσουμε για τον φετιχισμό. Ας μην λησμονήσουμε την τρέχουσα και πιο ισχυρή χρήση του φετιχισμού, που παραπέμπει στο ερωτικό φετίχ, στην ερωτική επιθυμία. Γιατί το ερωτικό φετίχ υποδεικνύει τη σύγκρουση μεταξύ του κόσμου στον οποίο ζούμε και του κόσμου στον οποίο θα επιθυμούσαμε να ζούμε, υποδεικνύει τη σύγκρουση μεταξύ ανάγκης και επιθυμίας, δείχνοντάς μας ότι υπάρχει ένα σημείο, όπου η φαντασία, η φαντασίωση και η φαντασμαγορία διαπερνούν τις εικόνες μας για τον κόσμο, μεταμορφώνοντάς τον, όπως ακόμη διαπερνούν τις επιθυμίες μας. Τι είναι, λοιπόν, το φετίχ;\nΤην περίοδο που κρατάει σημειώσεις για την Κριτική της Πολιτικής Οικονομίας, σημειώσεις που θα αποκρυσταλλωθούν στον πρώτο τόμο του Κεφαλαίου, τον μοναδικό που εξέδωσε ενόσω ζούσε (οι δύο επόμενοι εκδόθηκαν με επιμέλεια του Ένγκελς, μετά τον θάνατό του και έμειναν – κατά μία τουλάχιστον έννοια – ανολοκλήρωτοι) διαβάζει μελέτες εθνογράφων. Μέσα στις μελέτες τους, ο Μαρξ ανακαλύπτει το εθνογραφικό φετίχ. Πρόκειται για πράγματα που λατρεύονταν από τους ανθρώπους σαν θεοί, αποδίδοντάς τους μαγικές ιδιότητες. Ο Μαρξ δανείζεται το εθνογραφικό φετίχ, ασκώντας παράλληλα δριμεία κριτική στο αφήγημα ανωτερότητας του δυτικού πολιτισμού, που αυτό εισήγαγε. Βάζοντας το φετίχ στο εσωτερικό των καπιταλιστικών κοινωνιών της εποχής του, όχι απλά δείχνει ότι η κυριαρχία του Ευρωπαίου στον υπόλοιπο κόσμο στερείται κάθε νόμιμης και επιστημονικής αιτίας, αλλά υπενθυμίζει επιπλέον στους Ευρωπαίους ότι διόλου δεν ξέφυγαν από τα δεσμά της ειδωλολατρίας, αφού εκείνοι λατρεύουν ως φετίχ τα εμπορεύματα, το χρήμα και το κεφάλαιο.\nΓιατί όμως το εμπόρευμα είναι φετίχ; Σκεφτείτε ότι πηγαίνετε στην αγορά, εκεί που τα πράγματα συνοδεύονται από το καρτελάκι με την τιμή. Το καρτελάκι μαρτυρά μια ζωτική επιθυμία: το πράγμα πρέπει να ανταλλαγεί. Όμως, το καρτελάκι κρύβει κάτι. Γι’ αυτό μοιάζει με πέπλο. Πέπλο που κρύβει σχέσεις και εμφανίζει πράγματα. Κατεβαίνοντας στην αγορά, αντί να βλέπουμε εργασίες διαφορετικών παραγωγών, βλέπουμε να ανταλλάσσονται εμπορεύματα. Ο φετιχισμός του εμπορεύματος είναι μία απόκρυψη. Θα έλεγε κανείς ότι ταυτίζεται με ψέμα, χαρακτηρισμός ανακριβής γιατί αποτελεί ένα κομμάτι της πραγματικότητας που ζούμε, της μίας και μόνης μας ζωής. Αναβιβάζεται, όμως, σε μύθο, αν το βγάλουμε έξω από την ιστορία, αν ξεχάσουμε ότι ο φετιχισμός αλλάζει ιστορικά, λαμβάνοντας συγκεκριμένες μορφές. Ο φετιχισμός του εμπορεύματος, η δυνατότητα δηλαδή να κατεβαίνουμε στην αγορά και αντί να βλέπουμε να ανταλλάσσονται εργασίες παραγωγών, να αντιλαμβανόμαστε στη θέση τους μονάχα πράγματα, αποτελεί στενά μία ιστορική πραγματικότητα. Τη στιγμή που η πραγματικότητα αυτή μεταμορφώνεται σε αιωνιότητα και εξοβελίζεται πέρα από τον ιστορικό χρόνο αποβάλλουμε κάθε δυνατότητα να κάνουμε κριτική· αποβάλλουμε την ίδια την επιθυμία.\nΠροσπάθησα να δώσω μια εικόνα της φιλοσοφίας του Μαρξ, την εικόνα του εκκρεμούς. Νομίζω, όμως, ότι η εικόνα αυτή θα προσλάβει τελικά το σύνολο των λεπτομερειών της, αν περάσουμε στη λογοτεχνία. Από τη μία πλευρά, έχουμε δύο σημαντικά λογοτεχνικά έργα, τον Άμλετ του Σαίξπηρ και τον Φάουστ του Γκαίτε, που έχουν μία μορφή θεατρική. Από την άλλη πλευρά, έχουμε τον Μαρξ, για τον οποίο ήδη μιλήσαμε, αλλά μένει να δούμε τι δυνατότητες ανοίγει η ανάλυσή του για τη ριζοσπαστική πολιτική πράξη. Αξίζει να υπενθυμίσουμε μερικά βασικά σημεία από την ιστορία του Άμλετ. Πρόκειται για ένα θεατρικό δράμα στο οποίο συνυπάρχουν πολλές διαφορετικές ιστορίες: εκδίκησης, πένθους, ένα θεατρικό παιχνίδι μέσα στο θεατρικό παιχνίδι.\nΗ ιστορία ξεκινάει μέσα στη νύχτα, όταν οι φρουροί του βασιλείου της Δανίας βλέπουν μία απόκοσμη μορφή, η οποία δεν είναι άλλη από το φάντασμα του πεθαμένου βασιλιά Άμλετ. Στην έναρξη του δράματος δεν είναι γνωστό, ούτε στους θεατές ούτε στους ήρωες της ιστορίας, ότι ο βασιλιάς Άμλετ δολοφονήθηκε από τον σφετεριστή του θρόνου και νυν βασιλιά Κλαύδιο. Το φάντασμα θα αρχίσει να εμφανίζεται για να ζητήσει από τον νεαρό Αμλετ, γιο του δολοφονημένου βασιλιά, να εκδικηθεί για τον θάνατό του. Ο Άμλετ όμως θα φανεί αναποφάσιστος, θα δείξει αμηχανία. Αδυνατεί να πράξει, τον βλέπουμε να ταλαντεύεται ανάμεσα στην πίστη και στην απιστία, δεν εμπιστεύεται το φάντασμα, δεν ξέρει αν είναι φίλος ή εχθρός, δεν ξέρει αν του λέει την αλήθεια, αν ο ίδιος τρελαίνεται, απορροφάται από τις σκέψεις, όλες εκείνες τις υποθέσεις, που ακούμε στους μονολόγους του, μέχρι που, τελικά, θα βρει μία λύση. Για να πειστεί ο Άμλετ ότι το φάντασμα πράγματι τού λέει την αλήθεια, θα δοκιμάσει ένα θεατρικό παιχνίδι. Έτσι, ζητάει από έναν περιπλανώμενο θίασο ηθοποιών να ανεβάσουν μια παράσταση, στην οποία θα αφηγούνται το περιστατικό δολοφονίας κάποιου βασιλιά, ώστε να ελέγξει τις αντιδράσεις του Κλαύδιου και να διαπιστώσει την ενοχή του. Το κόλπο πιάνει και ο Άμλετ πείθεται για τη φιλική στάση του φαντάσματος. Είναι σαφές ότι η εικόνα του φαντάσματος είναι αμφίσημη. Αυτή η αμφίσημη εικόνα, αμφίβολης προέλευσης και κινήτρων, αφού αποκαλυφθεί τελικά στην τρίτη πράξη ότι αποτελεί φίλο κι όχι εχθρό του κεντρικού ήρωα, θα πάψει να επανεμφανίζεται, δείχνοντάς μας πως το ουσιαστικό μέρος της ιστορίας εκτυλίσσεται μέσα στην αμφιβολία και μέσα στον κίνδυνο.\nΚρατώντας αυτή την αμφιβολία και αυτόν τον κίνδυνο, ας περάσουμε στον Μαρξ. Στη 18η Μπρυμαίρ, έργο που γράφει το 1852, βρίσκουμε δύο πολύ διαφορετικά φαντάσματα. Χρειάζεται, συνεπώς, να παραθέσουμε δύο αντιπροσωπευτικά αποσπάσματα από το εν λόγω κείμενο∙\n[ο]λοκληρωτικά απορροφημένη με την παραγωγή του πλούτου και την ειρηνική πάλη του ανταγωνισμού, δεν ένιωθε πια πως τα φαντάσματα της ρωμαϊκής εποχής είχαν σταθεί φρουροί στην κούνια της. Μα, όσο λίγο ηρωική κι αν είναι η αστική κοινωνία, χρειάστηκαν, ωστόσο, ο ηρωισμός, η θυσία, η τρομοκρατία, ο εμφύλιος πόλεμος και οι εθνικές μάχες για να τη φέρουν στον κόσμο.\nΤα φαντάσματα του παρελθόντος φαίνεται εδώ πως, για τον Μαρξ, δεν δύνανται να εξηγήσουν την ιστορική ανάδυση της αστικής κοινωνίας, πόσο μάλλον τους μηχανισμούς και τις σχέσεις που παρήγαγαν τους όρους αυτής της ανάδυσης. Αυτό που χρειάζεται για να εξηγηθεί η ανάδυση της αστικής κοινωνίας είναι η ιστορική βία, μια συζήτηση γύρω από την πολιτική σύγκρουση, ενίοτε αιματηρή, στη βάση της οποίας διαφορετικά πολιτικά συμφέροντα διεκδικούν, ορατά και ενεστωτικά, να κυριαρχήσουν έναντι άλλων στο εσωτερικό μιας κοινότητας. Από την άλλη, όμως, θα διαβάσουμε μια διατύπωση –κάπως διαφορετική– ως προς τον τρόπο προσέγγισης της φαντασματικής εικόνας∙\n[ό]ταν το ‘κόκκινο φάντασμα’ που ολοένα επικαλούνται και εξορκίζουν παρουσιάζεται επιτέλους, δεν παρουσιάζεται με τον αναρχικό φρυγικό σκούφο στο κεφάλι, μα με τη στολή της τάξης με το κόκκινο παντελόνι.\nΗ αναφορά στο κόκκινο φάντασμα είναι σαφώς μια διαφορετική διατύπωση για τα φαντάσματα, αφού πρόκειται για το συγκεκριμένο φάντασμα, του κομμουνισμού. Δύο ερωτήματα προκύπτουν: γιατί για τον (ελευσόμενο) κομμουνισμό επιλέγεται η εικόνα του φαντάσματος και γιατί η εικόνα του κομμουνισμού ως φαντάσματος συναντά άλλες εικόνες φαντασμάτων;\nΜιλώντας, όμως, για την εικόνα του κομμουνισμού ως φαντάσματος και παράλληλα, μιλώντας για ιστορικό καθήκον και δη για επανάσταση δεν μπορούμε παρά να στραφούμε στο Κομμουνιστικό Μανιφέστο, γραμμένο λίγα χρόνια νωρίτερα, λίγο πριν τα επαναστατικά ξεσπάσματα του 1848.\nΣτο Μανιφέστο αφετηριακά τοποθετείται η λέξη «φάντασμα». Με τρόπο που υπονοεί ειδικότερα την «αναμονή» της εμφάνισης ενός φαντάσματος, όπως συμβαίνει και στον Άμλετ, που οργανώνεται τουλάχιστον στα δυο τρίτα της έκτασής του από την επαναλαμβανόμενη εμφάνιση του φαντάσματος του δολοφονημένου βασιλιά της Δανίας και πατέρα του κεντρικού ήρωα. Στη μαρξική θεματολογία το «φάντασμα του κομμουνισμού» πρόκειται να εμφανιστεί μέσα σε ένα σχήμα ιστορικό, συμμετέχοντας στη διαμόρφωση της ταυτότητας της νεότερης Ευρώπης. Ο κομμουνισμός, φέρεται υπό την αμφιλεγόμενη μορφή ενός «φαντάσματος», που παρότι δεν έχει ακόμη εμφανιστεί απειλεί με την εμφάνισή του. Ας μην παραβλέπουμε την ακριβή σύνταξη αυτής της διατύπωσης, δηλαδή πως το φάντασμα αυτό «πλανιέται», καθιστώντας την εμφάνισή του διαρκώς επανερχόμενη, επιτρέποντας ακόμη τη δυνητική εμφάνισή του στον εκάστοτε τόπο, στο εκάστοτε παρόν. Άραγε, οι επανεμφανίσεις του φαντάσματος αυτού συνθέτουν κάποια εικόνα της ιστορίας; Συνθέτουν, ίσως, μία εικόνα της ιστορίας δυναμική, εντός ενός πεδίου δυνάμεων, που ρυθμίζουν και απορρυθμίζουν τον ιστορικό χρόνο. Μιλήσαμε πριν για εκκρεμές και υπονοήσαμε ότι η διαλεκτική στον Μαρξ, προσπαθεί να οργανώσει το χάος του πραγματικού κόσμου. Αλλά μερικές φορές η κίνηση του εκκρεμούς απορυθμίζεται και τα ρολόγια καταστρέφονται.\nΑναφέρθηκα στις επανεμφανίσεις του φαντάσματος, διερωτώμενη κατά πόσο μπορούν να μας βοηθήσουν να σκεφτούμε την κίνηση της ιστορίας. Αυτό συμβαίνει, κατά τη γνώμη μου, γιατί τα φαντάσματα στο έργο του Μαρξ λαμβάνουν, τουλάχιστον, δύο μορφές, αντίθετες μεταξύ τους, που επιτελούν διαφορετικά καθήκοντα. Μοιάζει σαν να σκηνοθετείται ένας πόλεμος φαντασμάτων, σαν ο Μαρξ να μην αναφέρεται απλώς στις ταξικές συγκρούσεις, αλλά να αποδίδει μια δυνατή εικόνα τους. Στη Μπρυμαίρ και στο Μανιφέστο, η σκηνοθεσία του Μαρξ είναι πραγματικά εμφανής, μας το λέει άλλωστε σχεδόν ρητά, ενώ περιγράφει την πολιτική φαντασμαγορία του Λουδοβίκου Βοναπάρτη στη, μετά το 1848, Γαλλία. Η φαντασμαγορία και η σκηνοθεσία που την προϋποθέτει συνιστούν ιδιαιτερότητες της θεατρικής πρακτικής. Η φαντασμαγορία είναι πολιτική και ως τέτοια προσκαλεί τις θεατρικές συμβάσεις να συμμετάσχουν στον τρόπο που κατανοούμε την πολιτική. Μέσα από το παράδειγμα της Μπρυμαίρ και έχοντας συζητήσει την εικόνα του φαντάσματος μπορούμε να επιστρέψουμε στην τελευταία για να την περιγράψουμε αναλυτικότερα.\nΤούτο γιατί η εικόνα του φαντάσματος έχει μερικές ακόμη ιδιαιτερότητες. Το φάντασμα φέρει ευθύνες, τόσο για τον Μαρξ, όσο και για τον Άμλετ. Φέρει ευθύνες, όπως ευθύνες φέρουν οι ιστορικοί άνθρωποι. Αν αυτό φαίνεται παράδοξο, ας θυμηθούμε ότι το φάντασμα είναι πνεύμα σωματοποιημένο, και αυτό το σώμα, που είναι κοινό σε ανθρώπους και φαντάσματα, αυτό το υπόλειμμα ύλης, είναι εκείνο που επιτρέπει στο παρελθόν ή στο μέλλον -αφού από το παρελθόν ή και το μέλλον έρχονται τα φαντάσματα- να επικαθορίζει το παρόν. Αυτή η δυνατότητα, όμως, επικαθορισμού του παρόντος από τα φαντάσματα είναι διττή. Αν θυμηθούμε ότι τα φαντάσματα της ρωμαϊκής εποχής, για τα οποία γράφει ο Μαρξ, συνιστούν φαντασιοπληξίες και όχι φορείς ευθύνης, θα μπορέσουμε να καταλάβουμε ότι αυτά τα φαντάσματα μοιάζουν με αρνητές της δυναμικής της ιστορίας, μετατρέπουν τον χρόνο σε ένα αιώνιο συνεχές, στον κενό χρόνο της προόδου. Όταν μάλιστα ο Μίλερ, ένας από τους σημαντικότερους μεταπολεμικούς Γερμανούς συγγραφείς, μετατρέπει τον Άμλετ σε μία τραγωδία του εικοστού αιώνα, μας λέει ότι ο ήρωας, το παιδί του φαντάσματος, γίνεται μηχανή, γίνεται αυτόματο. Ο κίνδυνος με τα φαντάσματα είναι να γίνουμε αυτόματα· μπροστά σε αυτόν τον κίνδυνο καμία ικανοποιητική απάντηση δεν έχει διατυπωθεί.\nΑν ο σύνδεσμος, η εικόνα δηλαδή που ξεκλειδώνει μία από τις δυνατές συνομιλίες του Μαρξ με τον Σαίξπηρ, είναι η εικόνα του φαντάσματος, τότε, αντίστοιχα, μεταξύ του Γκαίτε και του Μαρξ, βρίσκω σημαντική τη νοηματοδότηση της φαντασίας, αλλά και τη συζήτηση γύρω από το χρήμα. Στον Φάουστ παρακολουθούμε μια περιπέτεια. Ένας διανοούμενος, λόγιος, πανεπιστήμονας, ο Φάουστ, τίθεται στην υπηρεσία του διαβόλου, του Μεφιστοφελή, αφού ο τελευταίος τού υπόσχεται τους καρπούς της νεότητας. Ο Φάουστ περνά έτσι από τον κόσμο του λόγου στον κόσμο της πράξης. Στο δεύτερο μέρος της τραγωδίας, παρακολουθούμε την επίσκεψη του Φάουστ και του Μεφιστοφελή σε μια αυτοκρατορική αυλή. Εκεί, ο Γκαίτε μάς παρουσιάζει έναν τρόπο γέννησης του χρήματος, μιας γέννησης αλχημιστικής, ενός χρήματος που έχει την ικανότητα να πολλαπλασιάζεται, να γεννά πλούτο εκεί που κανείς συναντούσε τη φτώχεια. Το χρήμα στον Γκαίτε είναι κάτι μαγικό, ένα μαγικό χαρτί, που ταυτόχρονα εξαπατά και αξιώνει κάποιο καθεστώς αλήθειας. Αποτελεί ένα παντοδύναμο ον, αφού στέκεται ανάμεσα στα επιθυμητά αντικείμενα και στην ανάγκη. Όμως, εκεί που νομίζουμε –θα πει με τη σειρά του ο Μαρξ– ότι το χρήμα είναι κάτι χειροπιαστό, δεν βλέπουμε παρά ένα πλάσμα της φαντασίας. Το χρήμα συνιστά πλάσμα της φαντασίας, αλλά η φαντασία για τον Μαρξ δεν αποτελεί μονάχα κάτι πλασματικό. Η φαντασία αποτελεί ταυτόχρονα μία δυνατότητα. Η φαντασία, όταν δεν συνιστά φαντασιοπληξία, εξαρτάται από το επαναστατικό καθήκον της τάξης με το κόκκινο παντελόνι, το καθήκον εκείνο που οφείλει να μεγαλώνει στη φαντασία.\nΗ φαντασία στον Φάουστ είναι το στοιχείο εκείνο που κάνει την τραγωδία ιστορική, αφού εκείνη κινητοποιεί τα πάθη και τα παθήματα του ήρωα, την περιπέτεια στο σύνολό της. Μέσω της φαντασίας αναζητείται η γνώση και η επιθυμία. Αποτελεί την οδό που κάνει δυνατή τη γνώση και την πραγματική εμφάνιση της επιθυμίας, όχι ως απωθημένης, αλλά ως εν δυνάμει πραγματοποιήσιμης. Βλέπουμε εδώ ότι, όπως με τα φαντάσματα, έτσι και με τη φαντασία, η νοηματοδότηση είναι διττή. Όταν τα φαντάσματα και η φαντασία στον Μαρξ διαφοροποιούνται από το να αποτελέσουν δυνάμεις συντηρητικές, μεταμορφώνονται δηλαδή σε δυνάμεις επαναστατικές, διακρίνει κανείς ότι καλούνται να γεφυρώσουν το καθήκον και την επιθυμία, να γεφυρώσουν το καθήκον της ανατροπής του κόσμου της αναγκαιότητας και την επιθυμία πραγμάτωσης του κόσμου της επιθυμίας. Η φαντασία μοιάζει να καταλαμβάνει έναν ενδιάμεσο χώρο, ανάμεσα στο παρόν και στο απόν, στη γνώση και στην πράξη, στην τρέλα και στην εξαπάτηση, στους νεκρούς και στους ζωντανούς, στην παραγωγή και στην παραγωγή ιδεών. Κινούμενη όμως σε αυτούς τους ενδιάμεσους χώρους, η φαντασία διακρίνεται από τη μεταμορφωτική, την ποιητική της δύναμη, την αναπόδραστη μόλυνσή της από την ύλη.\nΟ Μαρξ δεν κάνει λογοτεχνία. Χρησιμοποιεί, όμως, τη λογοτεχνία σε ένα βαθύτερο επίπεδο από αυτό που μπορούμε να διακρίνουμε εκ πρώτης όψεως. Το ενδιαφέρον του για την κλασική λογοτεχνία και την αρχαία γραμματεία δεν εξαντλείται στη χρήση αποσπασμάτων και αναφορών, μιας και ο Μαρξ είναι σαν να δανείζεται, από τη λογοτεχνία, μοτίβα, που τοποθετούνται στον πυρήνα του προγράμματός του, στον πυρήνα, όχι μόνο της ανάλυσης του υπό εξέταση αντικειμένου του, αλλά και στον πυρήνα αυτού που σκέφτεται ως ελευσόμενος κόσμος. Η λογοτεχνία επιστρατεύεται επίσης ως τέχνη που ενδιαφέρεται κατεξοχήν για το προσωπικό. Όμως, για το προσωπικό στοιχείο ενδιαφέρεται και ο Μαρξ. Το προσωπικό θρυμματίζεται μέσα σε αυτό τον κόσμο της προόδου, στον κόσμο των «αιώνιων» φυσικών νόμων της κεφαλαιοκρατικής ανάπτυξης. Η λογοτεχνία, που έχει ταυτιστεί με την ανάδυση του προσωπικού, αποτελεί μία στιγμή της ιστορίας μας ως πρόσωπα, αλλά και μια στιγμή που μέλλεται για να ‘ρθει. Δεν πρέπει να ξεχνάμε την απόλαυση της ανάγνωσης, μια απόλαυση που υπό προϋποθέσεις μπορεί να ανοίξει τον δρόμο προς την κριτική, έτσι που η επιθυμία να εμφανιστεί ως στοιχείο του αγώνα για τη χειραφέτηση, ως κινητήριος μοχλός του.\nΕτικέτεςΓκαίτε λογοτεχνία Μαρξ Σαίξπηρ\n«Ο κάμπος στις φλόγες», Χουάν Ρούλφο\nΣτον ίσκιο της πυρκαγιάς, στο φως της Ιστορίας\nΗ Παρισινή εργατική τάξη την εποχή της Κομμούνας: το «σούρουπο» του παλιού κόσμου ή η «αυγή» του νέου;\nΗ Μαριλένα Καρρά γεννήθηκε και μεγάλωσε στο Ρέθυμνο Κρήτης. Σπούδασε Θεωρία και Ιστορία της Τέχνης στην Ανωτάτη Σχολή Καλών Τεχνών της Αθήνας και ακολούθησε μεταπτυχιακές σπουδές στο τμήμα Πολιτικής Επιστήμης και Ιστορίας του Παντείου Πανεπιστημίου. Έχει δημοσιεύσει στις εκδόσεις Red Marks το δοκίμιο «Όταν ο Marx συνάντησε τους Shakespeare και Goethe. Φετιχισμός και φιλοσοφία της ιστορίας».\nΠατήστε εδώ για να σχολιάσετε\nΚάθε μήνα, το Marginalia αναζητά την ύλη του στα σημεία συνάντησης πολιτικής, επιστημών και πολιτιστικής παραγωγής. Σε όσα μας ενδιαφέρουν από κριτική σκοπιά. Και σε όσα απλά μας συγκινούν.\nCopyright © 2018. Manufactured by Sociality - Designed by 4SHARE & кʊʟᴀ.


Διατροφή Archives - Beauty Step Health\nΜήπως οι υπέρ-τροφές έχουν γίνει πλέον μόδα; Είναι στην πραγματικότητα τόσο «υπέρ..» όσο πιστεύουμε; Θα ήταν υπέροχο, αν υπήρχαν τροφές ικανές να μας προστατεύουν από όλες σχεδόν τις ασθένειες, να μας κάνουν να φαινόμαστε πιο νέοι και πιο υγιείς. Είναι όντως πραγματικές οι υπέρ-τροφές; Είναι επιστημονικά αποδεδειγμένες; Ή μήπως πρόκειται […]\nCategorized in : Διατροφή Υγεία\nPublished on : 4 Σεπτεμβρίου 2019 4 Σεπτεμβρίου 2019 Published by : Photis M\nΤελείωσες μόλις το φαγητό σου και η επόμενη σκέψη είναι «και τώρα τι θα φάμε»; Θέλει το σώμα σου να σου πει κάτι ή μήπως κάνεις κάποιο λάθος με τις διατροφικές σου συνήθειες; Τις περισσότερες φορές η πείνα που νιώθεις έχει μια προφανή αιτία: Μπορεί να μην έχεις φάει αρκετά […]\nΟ οδηγός σου ώστε να μπορέσεις να ακολουθήσεις ένα σωστό πλάνο διατροφής χωρίς περιορισμούς, αλλά με πολλές επιλογές. Δε χάνουν όλοι οι άνθρωποι βάρος με τον ίδιο τρόπο, όπως και δεν το βάζουν με τον ίδιο τρόπο. Καθώς ο καθένας μας έχει τις δικές του αδυναμίες, είναι σημαντικό να μπορούμε […]\nPublished on : 2 Απριλίου 2018 2 Απριλίου 2018 Published by : Photis M\nΘαυματουργοί σπόροι Το άρθρο δημοσιεύθηκε στο περιοδικό Step Beuaty & Health ΣΠΟΡΟΙ CHIA ή Salvia Hispanica Τα μικρά μαύρα σποράκια που αποτελούν το μυστικό των Μάγια και των Αζτέκων, βλέπουμε να έχουν κατακτήσει την αγορά και όχι άδικα. Πλούσια σε ω-3 και ω-6 λιπαρά, μπορούν να μας δώσουν καθημερινά τα απαραίτητα […]\nTagged in : Ανδρονίκη Πάντα Διατροφή Θαυματουργοί σπόροι Κωστούλας


Κι όμως Υπάρχουν! Αυτές είναι οι 10 Μαγικές Τροφές που η Κατανάλωσή τους θα μας Βοηθήσει να Χάσουμε τα Περιττά Κιλά! - imama.gr\nΚι όμως Υπάρχουν! Αυτές είναι οι 10 Μαγικές Τροφές που η Κατανάλωσή τους θα μας Βοηθήσει να Χάσουμε τα Περιττά Κιλά!\nΑκόμα κι αν γυμνάζεστε και τρώτε μια καλή ισορροπημένη διατροφή, οι ορμόνες σας μπορεί να υπονομεύσουν το στόχο σας για να χάσετε βάρος.\nΟι ορμόνες του σώματος, ελέγχουν τα πάντα, από το μεταβολισμό σας ως την αποθήκευση λίπους στο σώμα σας. Οι χημικές ουσίες που προκαλούν ορμονικές διαταραχές, μπορεί να κρύβονται σε καθαριστικά οικιακής χρήσης , σε απορρυπαντικά πλυντηρίου, σαμπουάν και σε αποσμητικά χώρου.\nΓια να διατηρήσετε τις ορμόνες σας ισορροπημένες, να παραμείνετε υγιείς και να βοηθήσετε το σώμα σας να χάσει λίπος, προσθέστε αυτές τις 10 τροφές εξισορρόπησης ορμόνης στη διατροφή σας!\nΤο Αβοκάντο περιέχει μια ουσία γνωστή ως Β-σιτοστερόλη, η οποία κάνει θαύματα για την απώλεια βάρους. Η Β-σιτοστερόλη συμβάλει σημαντικά στα χαμηλότερα επίπεδα χοληστερόλης στο αίμα, την εξισορρόπηση των επιπέδων κορτιζόλης και μειώνει τη φλεγμονή στο σώμα.\nΟι ξηροί καρποί περιέχουν επίσης β-σιτοστερόλη, η οποία βοηθά στη διαχείριση του βάρους. Τα αμύγδαλα περιέχουν πρωτεΐνες και φυτικές ίνες, οι οποίες επιβραδύνουν την απορρόφηση των υδατανθράκων στο σώμα. Μελέτες έχουν δείξει ότι τα καρύδια είναι επίσης μια καλή πηγή της ορμόνης μελατονίνης, η οποία βοηθά στον πιο ξεκούραστο ύπνο.\nΑυτά τα μούρα είναι πλούσια σε αντιοξειδωτικά και κρατάνε το σώμα υγιές. Έχουν υψηλή περιεκτικότητα σε σίδηρο, και έχουν αντιφλεγμονώδη και αντιβακτηριακή δράση. Επίσης, περιέχουν ένα αντιοξειδωτικό γνωστό ως σελήνιο, το οποίο βοηθά στην υγεία του ήπατος και του ανοσοποιητικού συστήματος, καθώς και του θυρεοειδούς. Ένα σημαντικό εργαλείο για την απώλεια βάρους!\nΚανέλα έχει τη δυνατότητα να επιταχύνει το μεταβολισμό με τη σταθεροποίηση των επιπέδων σακχάρου στο αίμα, η οποία μπορεί να βοηθήσει στην απώλεια βάρους. Επίσης, έχει αντιφλεγμονώδεις και αντιβακτηριδιακές ιδιότητες που βοηθούν στο να κρατήσουν το σώμα υγιές. Στην πραγματικότητα, είναι η κινναμαλδεΰδη στην κανέλα που βοηθά στην ισορροπία των ορμονών του σώματος. Προσθέστε λίγο κανέλα σε πλιγούρι βρώμης ή πασπαλίστε κάποια ποσότητα σε ένα μήλο και απολαύστε ένα υγιεινό σνακ.\nΜελέτες έχουν δείξει ότι το εκχύλισμα πράσινου τσαγιού αυξάνει το μεταβολισμό και βοηθά στη μείωση του λίπους στο σώμα. Παρέχει μια ώθηση ενέργειας, ενώ εμποδίζει την απελευθέρωση της ορμόνης υπεύθυνης για το στρες, κορτιζόλης, το οποίο βοηθά στην καταπολέμηση της συσσώρευσης του λίπους της κοιλιάς!\nΤα ρόδια έχουν καταπληκτικές αντικαρκινικές, αντιφλεγμονώδεις και αντιοξειδωτικές ιδιότητες που βοηθούν να κρατήσουν το σώμα υγιές και να καταπολεμήσουν τη νόσο. Μπορούν επίσης να παρέχουν τις ίδιες οιστρογόνα, ότι οι θηλυκές ωοθήκες παράγουν – οιστραδιόλη, οιστρόνη και οιστριόλη. Προσθέτοντας ρόδια στη διατροφή σας μπορεί να βοηθήσει στη μείωση στις εναλλαγές της διάθεσης, ενώ βοηθά στην καταπολέμηση του καρκίνου του μαστού και των καρδιακών παθήσεων.\nΠροσθέτοντας κουρκουμά στα γεύματά σας, θα κάνει θαύματα. Ο κουρκουμάς μειώνει φυσικά τη φλεγμονή, τον πόνο και το πρήξιμο στο σώμα. Επίσης, ισορροπεί τις ορμόνες σας και κρατάει το ανοσοποιητικό σας σύστημα σε άριστη κατάσταση!\n8. Βιολογικά μήλα\nΤα μήλα περιέχουν φλαβονοειδής κερκετίνη, η οποία λειτουργεί ως φυσικό αντιοξειδωτικό και αντιισταμινικό στο σώμα. Οι ερευνητές έχουν διαπιστώσει ότι η κερκετίνη αυξάνει την αντοχή και ενισχύει την αερόβια ικανότητα, καθιστώντας τα μήλα ιδανικά σε μια δίαιτα διαχείρισης βάρους.\nΤο μπρόκολο περιέχει υψηλές ποσότητες φυτοχημικών που ονομάζονται ινδόλες, οι οποίες διαδραματίζουν σημαντικό ρόλο στο μεταβολισμό των οιστρογόνων. Οι ινδόλες εργάζονται για τη μετατροπή των οιστρογόνων σε μια ασφαλέστερη μορφή για το σώμα, η οποία μειώνει τον κίνδυνο καρκίνου του μαστού και του καρκίνου του προστάτη.\n10. Δημητριακά χωρίς γλουτένη\nΤα δημητριακά χωρίς γλουτένη, είναι μια από τις υψηλότερες πηγές ωμέγα-3 στην φύση και η υψηλότερη πηγή φυτικών ινών! Εξισορροπούν τις ορμόνες με τη σταθεροποίηση του σακχάρου στο αίμα, βελτιώνοντας την ευαισθησία στην ινσουλίνη και χαλάρωση της αρτηριακής πίεσης.\nΚι όμως Υπάρχουν! Αυτές είναι οι 10 Μαγικές Τροφές που η Κατανάλωσή τους θα μας Βοηθήσει να Χάσουμε τα Περιττά Κιλά! was last modified: June 25th, 2017 by imama.gr\nΠαίρνει την Οδοντόβουρτσα και αρχίζει να την Τρίβει στη Μύτη της. Ο λόγος που το Κάνει; Πανέξυπνος!\n10 Άνθρωποι που ήταν εθισμένοι στο Αλκοόλ...\nΓυναίκα έκανε επέμβαση μείωσης στήθους και λέει...


Las Estrellas: Η Virginia βρίσκει το τεστ εγκυμοσύνης της Lucia και η Carla πρέπει να της πει την αλήθεια.\nΗ Miranda και η Flor επίσης, το ανακαλύπτουν. Ωστόσο, η Lucia πηγαίνει στην τουαλέτα και όταν επιστρέφει ενημερώνει τις αδελφές ότι δεν έχει πια καθυστέρηση. Όλες οι αδελφές απογοητεύονται.\nΟ Ignacio εμφανίζεται στο ξενοδοχείο για να μιλήσει με τη Virginia και να της δώσει κάτι που της ανήκει. Συναντά τη Miranda και της ζητάει συγγνώμη. Ο Federico και η Lucía εκνευρίζονται που βλέπουν τον Ignacio να τριγυρνάει στο ξενοδοχείο.\nΟ Franco επισκέπτεται τη Flor στο ξενοδοχείο. Ο Dany το ανακαλύπτει και θυμώνει με τον Leo, αφού εκείνος τους γνώρισε. Η Flor ζητά από τη Jazmín να τη βοηθήσει να απαλλαγεί από τον Franco. Έτσι έρχονται λίγο πιο κοντά και η Jazmín την καλεί να βγουν το βράδυ για ποτό.\nΗ Carla πιστεύει ότι ίσως ο Alfonso είναι γκέι. Όταν εκείνος την καλεί σε ένα μπαρ εκείνη παίρνει μαζί της τη Lucia. Φτάνοντας στο μπαρ συνειδητοποιούν ότι είναι γεμάτο ομοφυλόφιλους άντρες.\nΗ Lucía και η Carla βρίσκονται στη κλινική στο πλευρό της Elisa που αρρώστησε κατά τη διάρκεια του δείπνου την Ημέρα της Μητέρας. Ο Mariano στέλνει στη Lucia ένα μπουκέτο λουλούδια με ευχές. Η Carla πιστεύει ότι η Lucia είναι έγκυος και απογοητεύεται. Ο Mariano της εξηγεί ότι το έστειλε για την επέτειο που διοργάνωσε.


ΚΙΝΑΛ: «Χωρίς «εμβόλιο» οι εργαζόμενοι στην οικονομική πανδημία» | Lykavitos.gr\nΑρχική Πολιτική ΚΙΝΑΛ: «Χωρίς «εμβόλιο» οι εργαζόμενοι στην οικονομική πανδημία»\n«Η υγειονομική κρίση εξελίσσεται σε… πανδημία για τους εργαζόμενους. Οι 6 στους 10 μισθωτοί του ιδιωτικού τομέα έχουν μείωση των αποδοχών στη διάρκεια των τελευταίων 10 μηνών, ενώ ως εργαζόμενοι από απόσταση (τηλεργασία) εργάστηκαν απλήρωτοι παραπάνω ώρες», τονίζει το Κίνημα Αλλαγής σε ανακοίνωσή του.\n«Σύμφωνα με έρευνα της ΓΣΕΕ οι 2 στους 3 εργαζόμενοι από απόσταση αξιολογούν αρνητικά τις επιπτώσεις της τηλεργασίας σε σχέση με τις ώρες εργασίας τους. Ενώ 1 στους 2 αξιολογεί ως αρνητικές τις επιπτώσεις της τηλεργασίας σε σχέση με την προσωπική-οικογενειακή του ζωή», αναφέρει ακόμα το ΚΙΝΑΛ.\n«Τα στοιχεία αυτά αποκαλύπτουν τις σκληρές και επώδυνες συνθήκες που επιβλήθηκαν στους εργαζομένους με το πρόσχημα της πανδημίας σε σχέση με το εισόδημα, την οικογενειακή ζωή και την προοπτική», προσθέτει η Χαριλάου Τρικούπη.\n«Με βάση την έρευνα το 48% των εργαζομένων είναι απαισιόδοξο για την «επόμενη ημέρα». Ιδιαίτερα όταν η υγειονομική κρίση κινδυνεύει να εξελιχτεί σε κρίση (ιδιωτικού και δημόσιου) χρέους, παραγωγικής αποσύνθεσης, οικονομικής στασιμότητας και υψηλής ανεργίας», συμπληρώνει το ΚΙΝΑΛ.\n«Η «επόμενη ημέρα» απαιτεί ασφάλεια και προοπτική, αυστηρούς εργασιακούς κανόνες και ελέγχους για την τηλεργασία. Όχι απλήρωτες υπερωρίες και περισσότερες θέσεις πάρτ-τάιμ που προωθεί η συντηρητική κυβέρνηση της Νέας Δημοκρατίας», επισημαίνει το ΚΙΝΑΛ.\n«Το Κίνημα Αλλαγής θα είναι πάντα δυναμικά στον πλευρό των εργαζομένων και ανέργων για την διαμόρφωση συνθηκών οικονομικής ανάπτυξης, την θέσπιση ισχυρών κινήτρων πρόσληψης νέων εργαζομένων. Μόνον έτσι θα αυξηθεί το διαθέσιμο εισόδημα, θα αναθερμανθεί η αγορά, θα μειωθεί η ανεργία και, κατ΄ αυτόν τον τρόπο, θα ενισχυθούν σημαντικά οι μισθοί και ο ρόλος των εργαζομένων στην μετά-covid εποχή», καταλήγει το Κίνημα Αλλαγής.\nΕπόμενο άρθροΔΑΠ-ΝΔΦΚ: «Διαχρονικά ψεύτες και φασίστες»


Μετακινήστε hoverboard, Walkcar – Perfect Shop\nΜετακινήστε hoverboard, Walkcar\nApril 28, 2009 Very Specific No comments\nEίναι σαν να είσαι εκεί και μην χρησιμοποιήστε τα πόδια σας όπως εσείς; Μετακινήστε hoverboard, Walkcar.\nΑπό το 2013, η κατασκευή καταστημάτων στο Walkcar και στο τέλος του την ημέρα της απελευθέρωσης. Κακάο, η εταιρεία WalkCar αύριο συσκευή (τι περίπου $ 1700, πωλούνται 1.000 λίρες το κάθε μπολ) παραγγείλετε 1.280 $.\nΕίναι μόνο 13 εκατοστά, έτσι ώστε αν το MacBook Air, μπορείτε να αποθηκεύσετε το αρχείο, μπορείτε να χρησιμοποιήσετε WalkCar. Δεν κολλάει, όχι μόνο έρχεται στο 2,8 φορές.\nΝα ελέγχετε την ενέργεια του σώματος για τη σύντομη αλλά ισχυρό σώμα WalkCar πλατφόρμα ως ένα φορητό υπολογιστή Segway. Μετακινώντας προς τα δεξιά, προς τα αριστερά, στρίψτε αριστερά και δεξιά, και ούτω καθεξής. Εάν χάσετε τον έλεγχο, ήσυχο μέρος, μακριά από το WalkCar σταματήσει την πρόοδό του.\nΔαπάνες που φτάνουν 16 χλμ (9,9 m) WalkCar διαρκεί περίπου μία ώρα, σε ένα ενιαίο πράγμα, υποστηρίζοντας το κακάο. Για να πάρετε γύρω από την πόλη κατά το ύψος βόλτα, πράξη χωρίς ένα στενό ασανσέρ Segway.\nWalkcar συμπεριλαμβανομένης της μεταφοράς σε 12 χώρες της Ασίας και του Ειρηνικού σε Σεπτεμβρίου 2017 περισσότερα sizzling ποικιλομορφία της Αμερικής της Βόρειας Ευρώπης.


Skype for Web για chat χωρίς εγκατάσταση εφαρμογής - SecNews\nHome / /inet / Skype for Web για chat χωρίς εγκατάσταση εφαρμογής\nSkype for Web για chat χωρίς εγκατάσταση εφαρμογής\nNews Bot /inet 26 Μάρτιος, 2015 7:46 μμ\nΑν χρησιμοποιείτε πολύ το Skype, η Mmicrosoft ετοιμάζει μια έκπληξη για σας. Πως σας φαίνεται η ιδέα αν μην χρειάζεστε κάποια εφαρμογή για να χρησιμοποιήσετε την υπηρεσία; Η γνωστή εφαρμογή Skype μόλις άνοιξε την δοκιμαστική έκδοση του ‘Skype for Web.’ Η νέα υπηρεσία είναι ακόμα σε μορφή beta και πρόσβαση έχουν μόνο ορισμένοι χρήστες.\nΌπως μπορείτε να δείτε από τις εικόνες που δημοσίευσε το Neowin, η web έκδοση του Skype έχει πολλά ίδια χαρακτηριστικά όπως τις εφαρμογές της εταιρείας σχεδόν σε κάθε πλατφόρμα. Αυτή τη στιγμή υποστηρίζεται Chat και video chat, καθώς και κλήσεις φωνής.\nΘα είναι κάπως δύσκολο να δοκιμάσετε την υπηρεσία, αν δεν έχετε κάποια πρόσκληση, καθώς αν προσπαθήσετε να πάτε σε από αυτό τον σύνδεσμο θα πάρετε “πόρτα”.\nTo Skype για το Web είναι μια ευπρόσδεκτη προσθήκη της υπηρεσίας, καθώς θα επιτρέπει να χρησιμοποιήσετε το εργαλείο επικοινωνίας, ακόμη και αν δεν μπορείτε να κατεβάσετε την εφαρμογή στον υπολογιστή σας. Για όσους από εσάς χρησιμοποιείτε δημόσιους υπολογιστές ή το γραφείο σας δεν επιτρέπει τη λήψη και την εγκατάσταση τέτοιων εφαρμογών, το Skype για το Web είναι για σας.\nΔεν γνωρίζουμε πότε θα είναι διαθέσιμο το νέο χαρακτηριστικό, αλλά αφού είναι ήδη σε beta, μάλλον δεν θα πάρει πολύ.\nSkype for Web για chat χωρίς εγκατάσταση εφαρμογής was last modified: Μάρτιος 26, 2015, 7:44 μμ by News Bot\nUpdated on 26/03/2015 19:44 by News Bot\nFiled Under: /inet Tagged With: chat, skype


Ποιοτικά και ποσοτικά χαρακτηριστικά του καταναλωτή\nQualitative and quantitative features of consumer\nΣυμπεριφορά καταναλωτή ; Καταναλωτισμός\nΣε ένα περιβάλλον, μέσα στο οποίο κινούνται κάθε είδους και κάθε μεγέθους βιομηχανίες και εταιρείες, είναι φυσικό επακόλουθο να υπάρχει αυξημένη ανταγωνιστικότητα, επένδυση στο μάρκετινγκ για την καλύτερη προώθηση των αγαθών και την προσπάθεια για επικράτηση στην αγορά με στόχο την μεγαλύτερη δυνατή κατανάλωση. Σε αυτήν την «μάχη», βασικό όπλο της κάθε επιχείρησης είναι το μάρκετινγκ και στόχος ο καταναλωτής. Σε αυτόν συρρικνώνεται όλη η προσοχή του Μάρκετινγκ. Το μέσον για να προσέγγιση τον καταναλωτή είναι η διαφήμιση. Ο καταναλωτής, ο τελευταίος κρίκος της αλυσίδας, είναι αυτός που αγοράζει τα προϊόντα ή χρησιμοποιεί τις υπηρεσίες. Η συμπεριφορά του ποικίλλει. Είναι συνδυασμός στοιχείων από επιστήμες όπως της κοινωνιολογίας, της κοινωνικής ανθρωπολογίας και της οικονομίας. Έτσι κρίθηκε σκόπιμο και ωφέλιμο η συμπεριφορά του καταναλωτή να μελετηθεί ξεχωριστά. Για την προστασία του καταναλωτή, απέναντι στο τεράστιο μέγεθος των προϊόντων, συγκροτήθηκαν οργανώσεις και κινήματα προσπαθώντας να κατοχυρώσουν τα δικαιώματα των καταναλωτών. Η κατανάλωση έχει απασχολήσει μεγάλες προσωπικότητες από την αρχαία ακόμα εποχή και η μελέτη της συμπεριφοράς των καταναλωτών συνεχίζεται έως σήμερα.


Η 7η αγωνιστική στο πρωτάθλημα Α΄ ΕΠΣΛ - Ανατολή\nΑρχική Αθλητισμός Η 7η αγωνιστική στο πρωτάθλημα Α΄ ΕΠΣΛ\nΗ 7η αγωνιστική στο πρωτάθλημα Α΄ ΕΠΣΛ\n24 Νοεμβρίου 2018, 12:29\nΧωρίς το μεγάλο παιχνίδι αυτό το σαββατοκύριακο συνεχίζεται το πρωτάθλημα της Α’ κατηγορίας με την 7η αγωνιστική, με τις έξι αναμετρήσεις μοιρασμένες, τρεις το Σάββατο στις 15.00 ΑΟΑΝ-Νέοι ΟΦΙ, Ίτανος-Νίκη και ΑΟ Κριτσάς-ΑΕ Λακωνίων και τέσσερις την Κυριακή την ίδια ώρα ΑΟΣΚ-ΑΟ Σκοπής, ΠΑΟ Κρούστα-ΑΟ Ελούντας και ΑΣΙ-ΑΟ Αναγέννηση.\nΑΟΑΝ-Νέοι ΟΦΙ. Αναμέτρηση με φαβορί είναι αυτή στο γήπεδο των Λακωνίων το Σάββατο στις 15.00, με τον ΑΟΑΝ να υποδέχεται τους Νέους ΟΦΙ. Οι γηπεδούχοι έχουν ασφαλώς τον πρώτο λόγο για νίκη, τόσο βάση δυναμικότητας, όσο και της πορείας των δύο ομάδων μέχρι στιγμής στο πρωτάθλημα και της βαθμολογικής τους θέσης.\nΊτανος-Νίκη. Δύο αρκετά γνώριμες μεταξύ τους ομάδες της περιοχής της Σητείας θα αναμετρηθούν το Σάββατο στις 15.00 στο γήπεδο του Παλαικάστρου, εκεί όπου ο Ίτανος θα φιλοξενήσει τη Νίκη. Τις δύο ομάδες τις χωρίζει διαφορά δυναμικότητας και έχουν φυσικά άλλους στόχους στη σεζόν, με το φαβορί στην προκειμένη περίπτωση να είναι οι φιλοξενούμενοι.\nΑΟ Κριτσάς-ΑΕ Λακωνίων\nΑπό τα αξιόλογα και αμφίρροπα παιχνίδια της αγωνιστικής είναι αυτό του ΑΟ Κριτσάς με την ΑΕ Λακωνίων το Σάββατο στις 15.00. Πρόκειται για δύο γειτονικές ομάδες που στόχο έχουν την παραμονή στην κατηγορία και ο μεταξύ τους αγώνας είναι ιδιαίτερα σημαντικός για τη συνέχεια της προσπάθειάς τους.\nΠροηγούμενο άρθροΗ 3η αγωνιστική στο πρωτάθλημα Β΄ ΕΠΣΛ\nΕπόμενο άρθροΈνας Αγιονικολιώτης που διαπρέπει στο εξωτερικό μιλά για τη φυγή των νέων επιστημόνων (βίντεο)


Ελληνικό brand με έμφαση στο design | Fortunegreece.com\nGAEA: Η επιχείρηση που έκανε διάσημα τα ελληνικά παραδοσιακά προϊόντα και τα καθιέρωσε στα ράφια των πολυεθνικών του εξωτερικού.\nTου Απόστολου Μαγγηριάδη\nΟ Άρης Κεφαλογιάννης είναι επικεφαλής της GAEA, της επιχείρησης που έκανε τις ελληνικές γεύσεις γνωστές σε όλο τον κόσμο και τις καθιέρωσε στα πιο σημαντικά delicatessen του εξωτερικού. Τα πολυβραβευμένα προϊόντα της εξάγονται σε τέσσερις ηπείρους και το brand GAEA είναι πια συνώνυμο του ποιοτικού και καινοτομικού ελληνικού παραδοσιακού τροφίμου που προωθεί διεθνώς την ελληνική πολιτισμική – γαστρονομική πρόταση. Στο Fortune αφηγήθηκε την ιστορία και το όραμα της εταιρείας.\nΗ στρατηγική μας επιδίωξη ήταν πάντοτε να συνεργαζόμαστε με παραγωγούς, μικρούς συνεταιρισμούς, χωριά και περιοχές που μπορούν να δώσουν την καλύτερη ποιότητα. Αυτό πλέον το έχουμε εξελίξει. Σε ένα πολύ σημαντικό ποσοστό κάνουμε συμβολαιακή γεωργία, δηλαδή υπάρχουν πλέον παραγωγοί, χωριά ή μικροί συνεταιρισμοί που γνωρίζουν ότι το σύνολο ή ένα προσυμφωνημένο ποσοστό της παραγωγής τους θα απορροφηθεί από την GAEA. Στόχος μας είναι να καλύπτουμε το 100% των αναγκών μας με αυτό τον τρόπο. Πιστεύουμε πάρα πολύ στη συμβολαιακή γεωργία. Ενδεχομένως δεν είναι ο καλύτερος τρόπος για να έχεις χαμηλό κόστος αγοράς, αλλά είναι πολύ σημαντικός ώστε να υπάρχει σταθερά καλή πρώτη ύλη. Όλες οι προσπάθειές μας βασίζονται στην ποιότητα. Προτιμούμε να κεφαλαιοποιήσουμε την υπεραξία στο εξωτερικό από την αναγνώριση της ανώτερης ποιότητας και να δώσουμε ένα μέρος αυτής της υπεραξίας σαν κίνητρο στον παραγωγό-συνεργάτη μας προκειμένου να μείνει στο χωράφι και να συνεχίσει να κάνει τη δουλειά του με την ίδια υπευθυνότητα και όρεξη. Θεωρώ ότι η ποιότητα είναι κατά 85% αποτέλεσμα καλών πρακτικών και κατά 15% συνέπεια όλων των άλλων στοιχείων, όπως το περιβάλλον, η ποικιλία, οι κλιματολογικές συνθήκες. Για να πετύχεις το 85%, χρειάζεσαι έναν ικανοποιημένο παραγωγό που να μοιράζεται το όραμά σου.\nΗ εταιρεία έκλεισε πέρυσι με κύκλο εργασιών σχεδόν 12,5 εκατομμύρια ευρώ, από 10,7 εκατομμύρια ευρώ το 2012. Φέτος στοχεύουμε τα 15 εκατομμύρια ευρώ, και εάν δεν έχουμε σοβαρά προβλήματα με τη σοδειά, πιστεύω θα καταφέρουμε να πετύχουμε τον σκοπό μας. Έχουμε έναν μέσο ετήσιο ρυθμό ανάπτυξης περίπου 25% από συστάσεως της εταιρείας, τον οποίο θα θέλαμε πολύ να το διατηρήσουμε, και πιστεύουμε ότι έχουμε τη δυνατότητα να το διατηρήσουμε, ειδικά εάν οι δύο καινούργιες μας στρατηγικές έχουν επιτυχία.\nΤο μοντέλο της σύγχρονης επιχειρηματικότητας απαιτεί να μπορείς να κινητοποιείς μια ομάδα, να της δίνεις κίνητρο και όραμα, αλλά παράλληλα να σέβεσαι και να αντιλαμβάνεσαι ότι η επιτυχία του οράματος εξαρτάται από τη συλλογική προσπάθεια και τη συμβολή του καθενός ξεχωριστά σε αυτό το κομμάτι. Αυτό το μοντέλο φαίνεται δύσκολο για την ελληνική επιχειρηματικότητα που είναι βασισμένη στον έναν άνθρωπο, αφού, σε πολύ μεγάλο βαθμό, πρόκειται για οικογενειακές επιχειρήσεις.\nΕμείς προσπαθούμε συνειδητά να το κάνουμε πράξη στην GAEA και μας διευκολύνει πολύ και η μετοχική μας σύνθεση, καθώς είμαστε μια πολυμετοχική εταιρεία με 67 μετόχους – εξ αυτών 44 είναι στελέχη και εργαζόμενοι της εταιρείας μας, σε ένα συνολικό δυναμικό 54 ανθρώπων. Είναι μια σύνθεση που βοηθάει τη μετάβαση σε ένα νέο μοντέλο επιχειρηματικότητας ώστε να φύγουμε από τη λογική του “ενός ανδρός αρχή”. Και είμαστε πεπεισμένοι πως στο σωστό μοντέλο είναι “καλύτερα να έχεις ένα μικρό κομμάτι που είναι υγιές και έχει τεράστιες προοπτικές ανάπτυξης, παρά να έχεις 100% από κάτι που αγωνίζεται για να διατηρηθεί στο επίπεδο που έχει φτάσει”».\n* Το κείμενο δημοσιεύτηκε στo περιοδικό Fortune, που κυκλοφορεί.\nΔιαβάστε ακόμη: H οικογένεια της Gaea μεγαλώνει


Η αποστολή | Ορθόδοξοι Ιεραπόστολοι\nΑρχική > News > Η αποστολή\nΚάποιος γνωστός μας άγνωστος πολλά χρόνια πίσω είπε μεταξύ άλλων: «Αλλήλων τα βάρη βαστάζετε». Το είπε ο Απόστολος Παύλος τότε, αλλά ισχύει και για τώρα, για σήμερα όπως και για αύριο. Πόσες θυσίες δεν έγιναν από τότε για αυτά τα βάρη. Τα βάρη του αδελφού μας, του συνανθρώπου μας είτε αυτός είναι δίπλα μας, είτε είναι ακόμη μακριά μας, είτε είναι κάπου σε ξένη χώρα μακριά μας, είτε έχει το ίδιο χρώμα με εμάς. Το χώμα όμως που θα μας σκεπάσει, αν καταφέρουμε να γίνουμε αδέλφια κάτω από την αγάπη του ίδιου πατέρα, μάλλον το ίδιο χρώμα θα έχει. Οπότε αυτό που μας χωρίζει απ’ το να γίνουμε αδέλφια μάλλον κρύβεται κάπου κάτω από την Αγάπη που πρέπει να καλλιεργήσουμε ο ένας για τον άλλο ώστε να καταφέρουμε να έχουμε τον ίδιο Πατέρα.\nΤι πιο όμορφο πράγμα από την επίδοση στην απόκτηση πολλών αδελφών. Αδελφών στη χαρά, αδελφών και στη λύπη όμως. Εδώ ακριβώς έρχεται η αγάπη να μας ενώσει. Τι λέμε συνήθως; Θα γίνω θυσία για τον αδελφό μου, για το φίλο μου, για τον άνθρωπό μου αρκεί να τον βλέπω να είναι καλά: στην υγεία του και στις επιθυμίες, προσδοκίες. Και είμαστε έτοιμοι να τα δώσουμε όλα, να θυσιαστούμε εμείς αρκεί να το δούμε αυτό το «καλά» που θέλει ο αδελφός μας να γίνει. Και όταν ξέρουμε ότι κάποιος μπορεί να ζητάει ένα χαμόγελο από εμάς, ένα χέρι συμπόνιας, μια λέξη αλήθειας που είναι ο Χριστός, ο κοινός Πατέρας μας τι κάνουμε; Συνήθως οι πολλοί αδιαφορούμε, αναβάλλουμε γιατί «πολλών τυρβάζουμε» ενώ «ενός εστί χρεία». Κάποιοι λίγοι όμως που κατάλαβαν τι χρειάζεται για να ευχαριστήσομε τον κοινό Πατέρα μας αποφάσισαν και κατάφεραν να αποκτήσουν πολλά αδέρφια, πολλούς φίλους τέτοιους που να κρατούν και να διαφυλάττουν στη καρδιά τους το κοινό μυστικό που έχουμε όλοι οι χριστιανοί ότι «Ο Μεσσίας ήλθε» και ότι πρέπει «εντός ημών να κατοικήσει».\nΈνα λουλούδι δίνεις σε αυτόν που αγαπάς και αμέσως αλλάζει το πρόσωπό του. Μεταμορφώνεται σε «δικός σου» άνθρωπος. Πόσο περισσότερο θα μεταμορφωθεί ένα συνάνθρωπος μας που ζει στην έρημο της άγνοιας όταν του χαρίσουμε έναν ολόκληρο κήπο με χιλιάδες και μυριάδες λουλούδια όλων των ειδών, την όαση της αληθείας και της γνώσης της Ζωής που είναι ο Χριστός μας. Ας ξεκινήσουμε λοιπόν να ενωνόμαστε με αυτούς που δίνουν λουλούδια αγάπης σε συνανθρώπους μας για να δημιουργήσουμε όλοι μαζί ενωμένοι στο όνομα αυτού που δημιούργησε εμάς πρώτα από όλα αλλά και τα δώρα μας τα ίδια για να βλέπει να τα χρησιμοποιούμε καλώς και προς δόξαν της Αγάπης του.\nΠως όμως να φτάσω να δώσω Χριστό όταν εγώ ο ίδιος μέσα μου έχω μόνο Χρυσό; Χρυσός μπορεί να είναι τα θέλω του καθενός τα όνειρα, οι κρυφές μικρές ή μεγάλες επιθυμίες του αλλά όλων μαζί αν ενωθούν ένας είναι μετά ο προορισμός και η κοινή επιδίωξη. Αυτός ο μόνος Χριστός. Ξεκινάμε λοιπόν να δίνουμε ο καθένας όποιον χρυσό έχει για να φτάσουμε να δώσουμε και Χριστό. Να λοιπόν μια καλή και αγαθή θυσία που μπορούμε να κάνουμε. Δίνουμε λοιπόν τρόφιμα, σπίτια, φάρμακα, βιβλία και ότι άλλο μπορεί ο καθένας μέχρι να φτάσουμε να δώσουμε τον ίδιο το Χριστό σε εκείνους που δεν τον έχουν καν γνωρίσει. Εμείς οι λεγόμενοι χριστιανοί Τον έχουμε σίγουρα γνωρίσει, απλά δεν το έχουμε όλοι κατακτήσει για να μπορούμε να Τον δώσουμε και σε άλλους. Γιατί αυτός είναι ένα δώρο που δίνεται, δεν κρύβεται σε κανένα συρτάρι, σε καμιά αποθήκη αλλά μοιράζεται με πολλούς άλλους για να καρποφορήσει και να πολλαπλασιαστεί. Ας μην κρατάμε λοιπόν για τον εαυτό μας τίποτα που να μπορούμε να μοιραστούμε με άλλους. Αρκεί το κίνητρο αυτής της δωρεάς να είναι ο λόγος αυτός της Αγάπης: «Αλλήλων τα βάρη βαστάζετε». Αυτό είναι το μεγαλύτερο βάρος που δεν σηκώνεται: η έλλειψη Χριστού από μέσα μας. Αυτός πρέπει να είναι το δώρο από τα βάθη της καρδιάς μας για την απόκτηση πολλών αδελφών. Για την απόκτηση πολλών φίλων της Αληθείας. Τα υπόλοιπα όλα είναι μέσα για να ζούμε. Αυτός είναι ο σκοπός για να ζήσουμε πραγματικά: να δίνουμε ο ένας στον άλλο Χριστό. Μικροί απόστολοι, στη μεγάλη ιερή αποστολή της Αγάπης και της Ζωής.


Για φιλανθρωπικούς σκοπούς τα έσοδα από το "Παύλος Γιαννακόπουλος" - Fosonline\nΓια φιλανθρωπικούς σκοπούς τα έσοδα από το "Παύλος Γιαννακόπουλος"\nΠαρασκευή, 21/09/2018 19:17\nΤα χρήματα από το τουρνουά "Παύλος Γιαννακόπουλος", θα διατεθούν για φιλανθρωπικούς σκοπούς, όπως έκανε γνωστό η ΚΑΕ Παναθηναϊκός.\nΟ Παναθηναϊκός προετοιμάζεται πυρετωδώς για το τουρνουά στη μνήμη του Παύλου Γιαννακόπουλου και η διοίκηση της ΚΑΕ ανακοίνωσε πως τα έσοδα από τα εισιτήρια και τις πωλήσεις στις μπουτίκ του ΟΑΚΑ θα διατεθούν για φιλανθρωπικούς σκοπούς.\nΑναλυτικά η πράσινη ΚΑΕ ανακοίνωσε:\nΌλοι οι Παναθηναϊκοί μετράμε αντίστροφα για το 1ο τουρνουά «Παύλος Γιαννακόπουλος» στη μνήμη του κορυφαίου παράγοντα του τριφυλλιού.\nΤου ανθρώπου που αφιέρωσε ολόκληρη τη ζωή του, στο όραμα να κάνει τον Παναθηναϊκό την καλύτερη ομάδα στα χρονικά του ελληνικού αθλητισμού και παράλληλα συνεχή αρωγό σε δράσεις κοινωνικής προσφοράς και αλληλεγγύης.\nΘα είμαστε όλοι εκεί… Στο ΟΑΚΑ. Για τον Παύλο Γιαννακόπουλο»


Euroleague: Κώστας Σλούκας και Γιώργος Παπαγιάννης στη δεύτερη καλύτερη πεντάδα της σεζόν – Taklin.gr\nEuroleague: Κώστας Σλούκας και Γιώργος Παπαγιάννης στη δεύτερη καλύτερη πεντάδα της σεζόν\nΚώστας Σλούκας και Γιώργος Παπαγιάννης ξεχώρισαν με τις φετινές τους εμφανίσεις στη Euroleague με Ολυμπιακό και Παναθηναϊκό, αντίστοιχα και κατάφεραν να… μπουν στην δεύτερη κορυφαία πεντάδα της διοργάνωσης.\nΕκτός του Κώστα Σλούκα και του Γιώργου Παπαγιάννη, την είσοδο τους στη δεύτερη καλύτερη πεντάδα της Euroleague κέρδισαν οι Βασίλιε Μίσιτς (Εφές), τον Σαβόν Σιλντς (Αρμάνι Μιλάνο) και τον Βλάντιμιρ Λούτσιτς (Μπάγερν).\nΟ γκαρντ του Ολυμπιακού, που φέτος είχε 11,9 πόντους και 4,9 ασίστ κατά μέσο όρο, επιλέγεται για δεύτερη φορά στην καριέρα του, μετά την επιλογή του στην καλύτερη πεντάδα το 2019, όταν αγωνιζόταν στη Φενέρμπαχτσε.\nΟ σέντερ του Παναθηναϊκού, που ήταν πρώτος σε ριμπάουντ (8,2) και τάπες (1,7) στη διοργάνωση ενώ είχε επίσης 10,3 πόντους ανά αγώνα (με 64,3% στα σουτ), επιλέγεται για πρώτη φορά στις καλύτερες ομάδες της σεζόν στην Euroleague.\nΚαι όλα αυτά, μετά την παρουσία του Σάσα Βεζένκοφ του Ολυμπιακού στην καλύτερη πεντάδα της Euroleague, για την αγωνιστική περίοδο 2021/22.\nΠλέον, κάτοχο ψάχνουν μόνο τα βραβεία του MVP και του καλύτερου προπονητή της σεζόν. Αυτά, θα δοθούν την επόμενη εβδομάδα στο περιθώριο του Final Four του Βελιγραδίου (19-21 Μαΐου).\nΕΟΚ: Ταξίδεψαν σε Μεσσηνία και Αρκαδία Her World Her Rules και Τρίποντα στα Σχολεία\nΣυγκλονιστικός ο 44αρης Γιάννης αλλά ο τρομερός Τέιτουμ έστειλε τη σειρά στο game 7


Ξεκίνησε η δίκη για τη στυγερή δολοφονία στη Βοιωτία: Σκότωσε τη νύφη του με 45 μαχαιριές - NEWS1\nΞεκίνησε η δίκη για τη στυγερή δολοφονία στη Βοιωτία: Σκότωσε τη νύφη του με 45 μαχαιριές\nΑναβίωσε στο Εφετείο Λαμίας η υπόθεση της δολοφονίας μιας 32χρονης από τον ίδιο της τον κουνιάδο τον Ιούλιο του 2013 μέσα στο σπίτι της στο Στείρι Βοιωτίας και μπροστά στο μόλις 2,5 ετών παιδί της.\nΌπως αναμενόταν στη δίκη κυριάρχησε η οργή και ο πόνος των συγγενών του θύματος που ζητούσαν από τον καθ’ ομολογίαν δράστη εξηγήσεις για το ειδεχθές έγκλημα με τις 45 μαχαιριές.\nΜάλιστα η περιγραφή της γιαγιάς του παιδιού και μητέρας του θύματος στην κατάθεσή της ήταν ανατριχιαστική, όταν βρήκε το εγγόνι της να λέει: «Γιαγιά μήπως τη σκότωσε ο Νίκος τη μαμά;…».\nΗ δίκη διέκοψε για το πρωί της Πέμπτης (13/2), πρόλαβαν όμως να εξεταστούν τα τρία αδέρφια του θύματος, ο άνδρας της και αδερφός του δολοφόνου, καθώς και οι γονείς της αδικοχαμένης γυναίκας και η πεθερά της. Επίσης κατέθεσαν οι δύο πραγματογνώμονες που εξέτασαν την ψυχική κατάσταση του δράστη του φρικτού φονικού.\nΗ γενική εντύπωση των περισσοτέρων παραμένει ότι η ζήλια και το μίσος όπλισε το χέρι του δράστη, με τους συγγενείς της αδικοχαμένης γυναίκας να κάνουν λόγο για προμελετημένο έγκλημα.\nΧαρακτηριστική ήταν η κατάθεση του συζύγου της 32χρονης και αδερφού του δράστη, που ανέφερε ότι ακόμη και σήμερα δεν είναι έτοιμος να τον αντικρύσει στα μάτια και να ακούσει το γιατί. Σημείωσε ωστόσο ότι ο ίδιος δεν είχε αντιληφθεί κάτι περίεργο καθώς η Έφη δεν του είχε διαμαρτυρηθεί για κάτι, αλλιώς θα είχε πάρει τα μέτρα του.\nΓια επισκέψεις σε περίεργες ώρες του δράστη που ανησυχούσαν το θύμα, έκανε λόγο στην κατάθεσή της η αδελφή της. Ο δολοφόνος φαίνεται συχνά να επισκεπτόταν το σπίτι του αδερφού του όταν εκείνος έλειπε στη δουλειά βραδινές ώρες, κάτι που φαίνεται να είχε εξομολογηθεί στην αδερφή της το θύμα, που λάμβανε μέτρα κλειδώνοντας την πόρτα.\nΓια πολύ καλές σχέσεις με τη νύφη της και ότι δεν είχε προσέξει κάτι περίεργο στη συμπεριφορά του γιου της, έκανε λόγο η μάνα του δράστη.\nΤέλος οι δύο πραγματογνώμονες που κλήθηκαν να εξετάσουν τον καθ’ ομολογίαν δράστη του στυγερού εγκλήματος, ανέφεραν ότι τους έλεγε ότι τον κυρίευσε ο σατανάς και ότι έκανε το έκανε μην έχοντας επίγνωση του κακού. «Υποκρύπτει ψυχική νόσο – ψυχική διαταραχή», ήταν το συμπέρασμά τους.\nΗ δίκη συνεχίζεται την Πέμπτη 13 Φεβρουαρίου στις 9:30′ το πρωί.\nΜητέρα του 11 μηνών βρέφους: Πήγα να του δώσω γάλα και είδα πως ήταν νεκρό\nΤι απαντούν οι εισαγγελείς διαφθοράς για τους χειρισμούς τους στην υπόθεση Novartis


Cargo shorts unlike Great Elvis, have never left the building\nΤα Cargo shorts έχουν διαχρονική αξία στη ντουλάπα μας. Αποτελούν απαραίτητο ένδυμα για το καλοκαίρι, για αυτό και απολαμβάνουν μεγάλης αποδοχής από όλους. Οι ογκώδεις τσέπες του, διευκολύνουν την είσοδο και έξοδο οποιουδήποτε αντικειμένου αποθηκεύετε σε αυτές. Ως επί το πλείστων, κατασκευάζονται από παχύ και ανθεκτικό βαμβάκι, με πληθώρα επιλογών σε τύπους και χρώματα.\nΑνέκαθεν πρακτικό, πλέον και trendy\nΤα Πρέπει και τα Μη όταν τα επιλέξετε\nΜην επηρεάζεστε από το μήκος\nΤα Cargo Shorts είναι πιο κοντά από τα chino και τα sweat shorts, αλλά εξακολουθούν να ντύνουν το πόδι όμορφα γύρω από το γόνατο. Αν επιχειρήσετε να φορέσετε κάτι πιο μακρύ, τα πόδια σας θα χαθούν μέσα στο ύφασμα, με αποτέλεσμα να μειώνεται πλασματικά το ύψος σας.\nΜην χρησιμοποιείτε τις τσέπες\nΑν συνηθίζετε να γεμίζετε τις πλαϊνές τσέπες με κάθε είδους αντικείμενο, please don’t. Το ύφασμα θα τεντώσει και θα αλλάξει σχήμα, κάνοντας τα ολοκαίνουργια Cargo Shorts σας να φαίνονται πιο παλιά και από vintage.\nΜην τα ταιριάζετε με Blazer\nΜπορούν να σας προσφέρουν ένα smart casual look, αλλά μέχρι εκεί, μη τολμήσετε περισσότερο casual. Oπότε o συνδυασμός τους ένα σακάκι και μια γραβάτα, του καταστρέφει την εικόνα.\nΚάνετε ζευγάρι με ρούχα street\nΑν και ένας απόγονος στρατιωτικής στολής, οι πολλαπλές τσέπες τα καθιστούν άνετα και αρμονικά εμπλεκόμενα με όλα τα ρούχα της καθημερινότητας. Οι έντονα μπλε και χακί αποχρώσεις των καθημερινών ενδυμάτων καλά με τα Cargo Shorts, οπότε μη διστάσετε να ταιριάξετε με all over print t-shirts και kangaroo hoodies.


Ποιες Φορολογικές Πιστώσεις μπορούν να πάρουν οι άνθρωποι που βρίσκονται στην κοινωνική ασφάλιση; - 2019 | Τα βασικά\nΚύριος /Τα βασικά /Ποιες Φορολογικές Πιστώσεις μπορούν να πάρουν οι άνθρωποι που βρίσκονται στην κοινωνική ασφάλιση;\nΕξαρτημένα οφέλη περίθαλψης\nΠαροχές κοινωνικής ασφάλισης Εξαιρούμενο εισόδημα\nΠιστωτική κάρτα για άτομα με ειδικές ανάγκες (ή ηλικιωμένους)\nΚλινικές φορολογουμένων χαμηλού εισοδήματος\nΗ υπηρεσία εσωτερικών εσόδων, ή η IRS, παρέχει διάφορα ομοσπονδιακά φορολογικά οφέλη στους αποδέκτες αναπήρων κοινωνικής ασφάλισης. Έχουν θεσπιστεί νόμοι που βοηθούν τους φορολογούμενους με ειδικές ανάγκες να αποκλείσουν τις φορολογητέες παροχές αναπηρίας ως φορολογητέο εισόδημα. Το IRS παρέχει εξαρτώμενες πιστώσεις επιδόματος φροντίδας και αποκλείει το εισόδημα αναπηρίας από το φορολογητέο εισόδημα του ατόμου με αναπηρία. Το IRS παρέχει επίσης προγράμματα φορολογικής πίστωσης σε δικαιούχους φορολογούμενους με ειδικές ανάγκες.\nΤο IRS παρέχει στους αποδέκτες των Κοινωνικών Ασφαλίσεων παροχές φόρου πίστωσης.\nΟι δαπάνες που συνεπάγεται η εξαρτημένη φροντίδα για τους εξαρτώμενους από τη φορολογία άτομα μπορούν να αποκλειστούν από το εισόδημα. Ο φορολογούμενος με ειδικές ανάγκες πρέπει να συμπληρώσει το Έντυπο 2441, Μέρος ΙΙΙ, αντί να χρησιμοποιήσει το 1040EZ για να διεκδικήσει το εξαιρούμενο ποσό. Ο σύζυγος του φορολογούμενου μπορεί επίσης να διεκδικήσει τον αποκλεισμό εάν ο σύζυγος χρειάζεται τη φροντίδα για να εργαστεί.\nΤα άτομα που λαμβάνουν παροχές αναπηρίας Κοινωνικής Ασφάλισης δεν έχουν φορολογητέο εισόδημα, σύμφωνα με τους κανονισμούς του IRS. Το IRS θα αποκλείσει έως και 25.000 δολάρια κρατικής υποστήριξης για τους μεμονωμένους φορολογούμενους. Οι φορολογούμενοι που αρχειοθετούν από κοινού μπορούν να αποκλείσουν μέχρι και 32.000 δολάρια παροχών κοινωνικής ασφάλισης. Το Έντυπο 1040, οι γραμμές 20 (α) και (β) παρέχει λεπτομερείς πληροφορίες για τον φορολογούμενο με ειδικές ανάγκες.\nΟι φορολογούμενοι μπορούν να επωφεληθούν από την πίστωση εσόδων από εισόδημα, εφόσον το προσαρμοσμένο ακαθάριστο εισόδημά τους ετησίως είναι μικρότερο από το ανώτατο όριο. Για το 2012, το όριο είναι $ 13.980 για μεμονωμένους φορολογούμενους χωρίς παιδιά. Για τους φορολογούμενους που είναι παντρεμένοι και αρχειοθετούν από κοινού, το όριο είναι $ 19.190. Το IRS αυξάνει το όριο στα 42.130 δολάρια για τους παντρεμένους φορολογούμενους που αρχειοθετούν από κοινού με ένα συντηρούμενο τέκνο. Το ποσό αυξάνεται κατά πάνω από $ 5.000 για ένα επιπλέον παιδί. Ωστόσο, για τους φορολογούμενους με τρία ή περισσότερα εξαρτώμενα άτομα, το όριο περιορίζεται στα 50.270 δολάρια.\nΤο IRS παρέχει πίστωση για άτομα με μόνιμη αναπηρία. Προκειμένου να δικαιούται παροχές κοινωνικής ασφάλισης, η υπηρεσία κοινωνικής ασφάλισης επεκτείνει τα οφέλη μόνο σε όσους πάσχουν από μακροχρόνιες ή μόνιμες αναπηρίες. Το ακριβές ποσό της ομοσπονδιακής έκπτωσης φόρου εξαρτάται από την κατάθεση του φορολογούμενου και το προσαρμοσμένο ακαθάριστο εισόδημα. Το IRS επιτρέπει απαλλαγή ύψους 3.750 δολαρίων για τους μεμονωμένους φορολογούμενους. Το ποσό είναι 7.500 δολάρια για τους επικεφαλής των φορολογούμενων που διαμένουν ή διαχωρίζονται. Γενικά, το IRS καλύπτει το ποσό πίστωσης στις φορολογικές υποχρεώσεις του φορολογούμενου. Αυτό σημαίνει ότι εάν ο υπολογισμός της πίστωσης του μεμονωμένου φορολογούμενου υπερβαίνει τις φορολογικές υποχρεώσεις του ατόμου, το άτομο θα δικαιούται μόνο μια περιορισμένη πίστωση φόρου για να μειώσει τη βάση των φορολογικών υποχρεώσεων. Στην περίπτωση αυτή, το άτομο δεν θα οφείλει φόρους, αλλά δεν θα δικαιούται επιταγή επιστροφής χρημάτων για τη διαφορά μεταξύ της πίστωσης φόρου και της φορολογικής υποχρέωσης.\nΤα προγράμματα αυτά βοηθούν τους φορολογούμενους στα φορολογικά τους προβλήματα, εάν το εισόδημά τους είναι χαμηλότερο από ένα ορισμένο ποσό. Αν και η πίστωση είναι ανοικτή σε όλους τους φορολογούμενους με χαμηλό εισόδημα, η ομοσπονδιακή κυβέρνηση θεωρεί τους περισσότερους αποδέκτες κοινωνικής ασφάλισης ως άτομα με χαμηλό εισόδημα αν δεν κερδίζουν άλλα έσοδα από την απασχόληση.\nnone: φόρους, φορολογικές, πιστώσεις, μπορούν, στην, κοινωνική, τα βασικά |\nΜπορείτε να αρνηθείτε παροχές ανεργίας για διάφορους λόγους. Αν και τα ποσά των πληρωμών, οι απαιτήσεις επιλεξιμότητας και οι χρόνοι ωφέλειας ποικίλλουν από κράτος σε κράτος, υπάρχουν...


Πρέβεζα: Τάσος Πετρόπουλος: «Για εμάς η στήριξη των κοινωνικά αδύναμων είναι αδιαπραγμάτευτη πολιτική επιλογή». | ΠΡΕΒΕΖΑ-ΤΟΜΗ στην ενημερωση\nΠρέβεζα: Τάσος Πετρόπουλος: «Για εμάς η στήριξη των κοινωνικά αδύναμων είναι αδιαπραγμάτευτη πολιτική επιλογή».\nΑναρτήθηκε από Σπύρος Πλέουρας Σάββατο, Ιουνίου 25, 2016 - 0\nΑπολογισμό του κυβερνητικού έργου, από τον Ιανουάριο του 2015 έως σήμερα, έκανε ο Υφυπουργός Κοινωνικής Ασφάλισης, κ. Πετρόπουλος, από τη Λαϊκή Αγορά της Πρέβεζας, το απόγευμα της Παρασκευής, στο πλαίσιο της πανελλαδικής πολιτικής εξόρμησης του ΣΥΡΙΖΑ. Παράλληλα, ο Υφυπουργός απηύθυνε κάλεσμα στους πολίτες της Πρέβεζας να στηρίξουν την προσπάθεια της κυβέρνησης για γρήγορη έξοδο από την κρίση και έδωσε το στίγμα της επόμενη μέρας, της «εποχής της δίκαιης ανάπτυξης».\nΟ βουλευτής του Νομού Πρέβεζας, κ. Κώστας Μπάρκας, καλωσόρισε στο βήμα τον Υφυπουργό, επισημαίνοντας ότι η ενημέρωση των πολιτών για την ασφαλιστική μεταρρύθμιση από τον καθ’ ύλην αρμόδιο είναι , ιδιαιτέρως, σημαντική.\nΣτη συνέχεια, ο Υφυπουργός μίλησε για τα χαρακτηριστικά της νέας ασφαλιστικής μεταρρύθμισης που ψηφίστηκε πρόσφατα από τη Βουλή, υπογραμμίζοντας « Δημιουργούμε ένα πλαίσιο κοινωνικής ασφάλισης για όλους, χωρίς διακρίσεις, με απλούς και δίκαιους κανόνες, οι οποίοι διασφαλίζουν τη βιωσιμότητα του συστήματος» και συμπλήρωσε «Οι αγρότες είναι στο επίκεντρο της προστασίας της κοινωνικής ασφάλισης, καθώς όλες και όλοι θα δικαιούνται την εθνική σύνταξη».\nΈπειτα, ο Υφυπουργός Κοινωνικής Ασφάλισης σχολίασε την πορεία της διαπραγμάτευσης με τους Θεσμούς, αναφέρθηκε στη χρησιμότητα του οδικού χάρτη για ρύθμιση του χρέους και έκανε ιδιαίτερη αναφορά στη κοινωνική ευαισθησία της κυβέρνησης, τονίζοντας « Η πρόσβαση 2 εκατομ. ανασφάλιστων πολιτών στο σύστημα της δημόσιας περίθαλψης, η Κάρτα Αλληλεγγύης για τους άπορους, η επιδότηση ενοικίου, το δωρεάν ρεύμα και το νερό σε ευάλωτα νοικοκυριά, το πιλοτικό σχέδιο «Δεκατιανό» σε μαθητές δημοτικών και νηπιαγωγείων, οι δωρεάν μετακινήσεις ανέργων έγιναν πράξη και όλα αυτά έγιναν κάτω από πολύ δύσκολες δημοσιονομικές συνθήκες» και πρόσθεσε «Για εμάς η στήριξη των κοινωνικά αδύναμων είναι αδιαπραγμάτευτη πολιτική επιλογή».\nΣτη νέα φάση, στην οποία εισέρχεται η ελληνική οικονομία, αναφέρθηκε ο Υφυπουργός, υπογραμμίζοντας « Ο νέος αναπτυξιακός νόμος, τα νέα προγράμματα του ΕΣΠΑ , η πληρωμή των ληξιπρόθεσμων οφειλών του δημοσίου προς ιδιώτες, οι αυξανόμενες τουριστικές ροές, η βελτίωση συνθηκών ρευστότητας στην οικονομία δημιουργούν τις προϋποθέσεις για ανάπτυξη με κοινωνικό πρόσημο».\nΓια τις προτεινόμενες δημοκρατικές τομές που αφορούν την αναθεώρηση του Συντάγματος και το νέο εκλογικό νόμο, ο κ. Πετρόπουλος τόνισε « Η αναθεώρηση του Συντάγματος πρέπει να γίνει υπόθεση του ελληνικού λαού, ενώ με την απλή, ανόθευτη αναλογική, πλέον, οι πολιτικές θα αποκτούν προβάδισμα και όχι οι μηχανισμοί».\nΣτην ανοιχτή πολιτική εκδήλωση της Ν.Ε. του ΣΥΡΙΖΑ συμμετείχαν μέλη και στελέχη του κόμματος, ο Δήμαρχος Πρέβεζας, κ. Χρήστος Μπαΐλης, ο Πρόεδρος του Δημοτικού Συμβουλίου Πρέβεζας, κ. Γιώργος Φραγκούλης, ο Δ/ντής Δευτεροβάθμιας Εκπαίδευσης, κ. Κώστας Καμπουράκης, ο Περιφερειακός Σύμβουλος, κ. Δημήτρης Κωνής και αντιπροσωπεία των ΑΝ.ΕΛΛ.\nΝωρίτερα, πριν την ομιλία στη Λαϊκή Αγορά, ο Υφυπουργός πραγματοποίησε επίσκεψη στο Ι.Κ.Α. και στον Ο.Α.Ε.Ε. Πρέβεζας, συνοδευόμενος από στελέχη του ΣΥΡΙΖΑ. Εκεί, συνομίλησε με τους Διευθυντές των ασφαλιστικών ταμείων , εκπροσώπους εργαζομένων και ασφαλισμένους των εν λόγω ταμείων.\nΣτη συνέχεια πραγματοποίησε επίσκεψη στο σωματείο ατόμων με αναπηρία Πρέβεζας «Η Ελπίδα» και στο σύλλογο Α.Μ.Ε.Α.\nΑκολούθως, ο Υφυπουργός πραγματοποίησε επίσκεψη στο Δημαρχείο Πρέβεζας, όπου συνάντησε τον Δήμαρχο Πρέβεζας και εκπροσώπους εργαζομένων.\nΈπειτα, πραγματοποίησε επίσκεψη στην Π.Ε. Πρέβεζας, όπου συνάντησε τον Αντιπεριφερειάρχη, κ. Στράτο Ιωάννου. Τέλος, στην αίθουσα συνεδριάσεων της Π.Ε. Πρέβεζας έκανε τρεις κύκλους επαφών με εκπροσώπους επιστημονικών, εργατικών, εμπορικών και αγροτικών φορέων.